Predsednik opštine Lebane priredio danas svečani prijem za mlade talente – Info Centar Juga\nPredsednik opštine Lebane Ivan Bogdanović priredio je danas, u holu Doma kulture, svečani prijem za mlade talente.\nPrisutnim studentima se najpre obratila Nataša Stojanović, predsednik Komisije za mlade talente, rekavši da prijava jednog studenta ne ispunjava uslove iz Pravilnika, a da prijave 31 studenta ispunjavaju uslov za dodelu podsticajnih sredstava.\nPredsednik opštine Ivan Bogdanović rekao je u svom obraćanju prisutnim studentima da ovo nije samo nagrada mladim ljudima već i stimulacija za dalji rad, i da će lokalna samouprava uvek dati puno podršku mladim ljudima koji su ujedno i ambasadori svoje opštine. Od ukupnog broja, ovo pravo steklo je sedmoro studenata na doktorskim studijama, dvoje na master studijama i 22 na osnovnim akademskim studijama. Sredstva je dobilo 12 studenata u iznosu od 30.000 dinara sa prosekom od 9,0 do 9,49 , iznosu od po 35.000 dinara dobilo je 14 studenata sa prosekom od 9,50-9,99 i po 40.000 dinara dobilo je pet studenata sa prosekom 10.\nKako je rečeno ovom prilikom opština Lebane će nastaviti da podržava sve inicijative i uspehe mladih i talentovanih sugrađana. Ukupan iznos uplaćenih sredstava na tekućim računima studenata 1.050.000,00 dinara.


Hadžić: Nema prepreka za donošenje Zakona o minimalnoj plati - zenicainfo.ba\nNaslovnica Aktuelno Hadžić: Nema prepreka za donošenje Zakona o minimalnoj plati\nDževad Hadžić, član Upravnog odbora Saveza samostalnih sindikata BiH\nSavez samostalnih sindikata BiH već godinama isnisitira na minimalnoj plati od 1.000 KM i donošenju Zakona o minimalnoj plati, tvrdeći sada da ne postoje nikakve prepreke za njegovo donošenje, jer to je vitalni interes svih građana i radnika u FBiH.\n„Ovdje se od Udruženja poslodavaca nametnulo pitanje zakonitosti i ustavnosti donošenja ovog Zakona, što je licemjerno s njihove strane, jer u jednom momentu se zalažu za povećanje svih plata, a niko im ne brani da to i urade, a onda plate obaraju i traže mehanizme da se pomenuti Zakon ne donese“, navodi Dežavad Hadžić, član Upravnog odbora Saveza samostalnih sindikata BiH, iznoseći stav ovog Saveza.\nSavez samostalnih sindikata BiH i njihova pravna služba tvrde da sve ustavne nadležnosti Parlamenta i Federacije BiH omogućavaju da se ovakav Zakon donese.\n„Zakon o radu u članu 78. govori o najnižoj plati, koja se utvrđuje na osnovu najniže cijene rada, a ona se utvrđuje kolektivnim ugovorom. Najniža cijena jeste najmanja novčana vrijednost najmanje jedinice rada, a to je radni sat, te iz takve formulacije proizilazi da je najniža plata obračunska kategorija, za razliku od minimalne plate, koja je zašitna kategorija, odnosno prag ispod kojeg nijedan poslodavac ne bi mogao isplatiti platu“, pojašnjava Dežavad Hadžić, član Upravnog odbora SSS BiH.\nOsim toga Ustavom Federacije je propisana jasna nadležnost Federacije za ekonomsku i finansijsku politiku, uključujući i donošenje odgovorajućih propisa iz te oblasti, te Zakon o minimalnoj plati definitivno smatramo takvim propisom, stav je Saveza samostalnih sindikata BiH.\n„Prijedlog Zakona o minimalnoj plati, kojeg smo uputili, tokom posljednje godine prihvatili su predstavnici klubova svih političkih partija, koje participiraju u Parlamentu FBiH i u takvom ambijentu odgovornost je dalje na Vladi Federacije BiH da Prijedlog Zakona o minimalnoj plati, zajedno u paketu sa Zakonom o porezu na dohodak i Zakonom o doprinosima, uputi u parlamentarnu proceduru“, kaže Dževad Hadžić, ćlan UO SSS BiH, ističući da je sada i visina od 1.000 KM, predložena za minimalnu platu, upitna kao dostatna za sadašnje životne troškove građana, pri prisutnoj inflaciji, koja je preko 11 ili 12 posto u zadnjoj godini dana. (V.J.)\nPrethodni članakPromovisana poetska zbirka “Mramorje: govor bosanskih duša” autora Senada Pašića\nNaredni članakKantonima, gradovima i općinama finansijska pomoć od 239 miliona KM


Trebinje: Zbog poreza Drašković državi poklonio Industriju alata - Moja Hercegovina\nHome Nekategorisano Trebinje: Zbog poreza Drašković državi poklonio Industriju alata\nTrebinje: Zbog poreza Drašković državi poklonio Industriju alata\nNOVI SAD, TREBINJE – Skupština „Svislajon“ grupe d.o.o. Novi Sad donijela je odluku da pokloni Republici Srpskoj akcije Privrednog društva „Svislajon“ Industrija alata!\nU obavještenju nakon vanredne sjednice skupštine poslovnog sistema u čijem vlasništvu je 64,31% akcija trebinjske „alatnice“, navedeno je da je „Svislajon grupa“ isknjižila iz poslovnih knjiga kapital po osnovu vlasništva nad akcijama u „Industriji alata“, te zahtijeva da se iz naziva i memoranduma privrednog društva „Svislajon Industrija alata“ izbriše „Svislajon“, piše Radio Trebinje.\n– Od dana ovog obraćanja smatrajte da je Republika Srpska vlasnik Privrednog društva Svislajon Industrija alata – stoji u obavještenju upućenom „na pažnju“ predsjedniku RS Miloradu Dodiku i premijerki Željki Cvijanović.\nU obrazloženju se podsjeća da je od momenta privatizacije saopšteno da „Svislajon industrija alata“ iz Trebinja ne priznaje obaveze po osnovu poreza iz perioda prije privatizacije.\nDržava je bila dužna da potraživanja po osnovu poreza prije privatizacije naplati prinudnim putem, proglasi stečajni postupak, konvertuje u kapital društva ili ih otpiše – navodi se u obrazloženju.\n„Svislajon industrija alata“ Trebinje uredno izmiruje obaveze po osnovu penzijsko-invalidskog osiguranja, uplaćuje doprinose i povezuje radni staž svim zaposlenim koji su stekli uslove za penziju, ističu u obavještenju.\nIz „Svislajon grupe“ navode da poslovni sistem „Svislajon Takovo“ izmiruje sve svoje obaveze prema svakoj državi u kojoj posluje, kao i obaveze prema dobavljačima i zaposlenima, ističući da poslovni sistem „Svislajon Takovo“ ne prihvata da mu “Svislajon industrija alata” urušava poslovni ugled, kako u Republici Srpskoj, tako i u cijelom poslovnom svijetu.\n– U kontinuitetu se pojavljuju napisi u medijima da je naš predsjednik Rodoljub Drašković i poslovni sistem ‘Svislajon Takovo’ najveći dužnik u Republici Srpskoj po osnovu poreza i doprinosa, čime se ruši i ugrožava ugled ovog poslovnog sistema. Vraćamo vam društvo u vlasništvu koje nakon više decenija stvaranja gubitka danas uspješno posluje i ostvaruje dobit – navodi se u obavještenju koje je potpisala direktorica Julijana Škorić.\nPrevious articleDrastično „kresanje“ plata u ERS – Radnici prijete generalnim štrajkom\nNext articleNevesinje: Veliki zahtjevi za skromni budžet\nDirektorica IAT-a: Strah od promjene vlasnika postoji, ali samo nam je važno da radimo - Moja Hercegovina 2017-03-21 At 17:15\n[…] akcija u privrednom društvu “Svislajon industrija alata” iz Trebinja, prije nekoliko dana donio je odluku da svoje akcije pokloni Republici Srpskoj zbog navoda da je ova firma jedan od najvećih dužnika […]\nDodik: RS neće preuzeti dugove trebinjske Industrije alata - Moja Hercegovina 2017-03-28 At 14:50\n[…] od privatizacije do danas, rekao je danas Milorad Dodik, predsjednik RS, osvrćući se na ponudu Rodoljuba Draškovića, vlasnika, da ovo preduzeće pokloni […]


Vučić 26. februara: Našao sam sebi dodatni razlog da popijem po jednu čašicu rakije dnevno; Nestorović: Najsmešniji virus u istoriji čovečanstva; Vučić 11. marta: Nemojte da lažete, niko nije rekao da je najsmešniji virus | Hronika\nDANAS: SRBIJA U POSLEDNjIH SEDAM DANA PRVA U EVROPI I DRUGA NA SVETU PO PROSEČNOM DNEVNOM BROJU NOVOZARAŽENIH OD KORONAVIRUSA NA MILION STANOVNIKA\nPočetna strana > Hronika > Vučić 26. februara: Našao sam sebi dodatni razlog da popijem po jednu čašicu rakije dnevno; Nestorović: Najsmešniji virus u istoriji čovečanstva; Vučić 11. marta: Nemojte da lažete, niko nije rekao da je najsmešniji virus\n"Znači, definitivno, estrogeni štite žene, žene imaju jako blage oblike, praktično ne umiru od virusa, prema tome, što se žena tiče, vi slobodno u šoping u Italiju, čujem da će sad veliki popusti da budu pošto niko živi neće da dođe u Italiju", kazao je Branimir Nestorović, pulmolog.\nVučić 6. marta: Srbija nije žarište krize, ukoliko se broj zaraženih bude povećavao, to biti za dva, tri, pet, deset slučajeva, a ne stotine i hiljade\nAleksandar Vučić ponovio je danas, nakon što je otkriven prvi slučaj korona virusa u Srbiji, da nema potrebe za paniku, da nadležni organi rade svoj posao kako bi zaštitili zdravlje građana i da će o svemu blagovremeno obaveštavati javnost.\nOn je istakao da Srbija nije žarište krize i da će se, ukoliko se broj zaraženih bude povećavao, to biti za dva, tri, pet, deset slučajeva, a ne stotine i hiljade, kako se dešava u Kini, Južnoj Koreji, Iranu, Italiji.\n"Nismo centar krize, ali treba biti oprezan", rekao je Vučić.\nVideti još: Aleksandar Vučić: U Srbiji nema zaraženih koronavirusom - na društvenim mrežama imamo kampanju neistina i laži; Molim građane da ne kupuju brašno i konzerve\n— BABE-BAhati BEograđani (@BaOgra) March 11, 2020\n:\tAleksandar Šapić: Danas Vučić treba Srbiji, a ne Srbija njemu


Turski ambasador Erginay i Radmanović o poboljšanju odnosa dvije zemlje - Klix.ba\n23.7.2014. u 12:01\nČlan Predsjedništva BiH Nebojša Radmanović primio je danas u nastupnu posjetu ambasadora Republike Turske u Bosni i Hercegovini Cihada Erginaya.\nAmbasador Erginay je nakon sastanka za AA kazao da je razgovor sa Radmanovićem protekao u vrlo srdačnoj atmosferi.\n"Razgovarali smo o mnogo tema, između ostalog, i o tome na koji način bi odnosi između naših dviju zemalja mogli biti unaprijeđeni, šta možemo učiniti da ih pospiješimo i to u ekonomskoj sferi, trgovini kao i da u svim drugim oblastima dođe na jedan jako željeni viši nivo", pojasnio je Erginay.\nKako je kazao, jedna od tema razgovora su bili i projekti koji se u ovom trenutku sprovode u BiH i koji se planiraju provesti.\n"Uspjeli smo se dotaći i nekih regionalnih tema, ali i razgovarati o trenutnim dešavanjima na Bliskom istoku. Sve u svemu, bio je jedan jako plodotvoran sastanak u vrlo srdačnoj atmosferi", poručio je Erginay.\nPodsjetio je da je 10. jula predao akreditivna pisma i time zvanično preuzeo dužnost ambasadora u BiH.\n"Od toga dana do danas ja idem u nastupne posjete i počinjem od vrha države. Ovo je bila moja nastupna posjeta članu Predsjedništva BiH Nebojši Radmanoviću", pojasnio je Erginay.\nGovoreći o poplavama koje su sredinom maja zahvatile BiH i Srbiju Erginay pojašnjava da je jedna od tema bila i kako se BiH bori da prebrodi posljedice poplava i pojave klizišta, ali i kakva je u tom smislu do sada bila pomoć Republike Turske i kako će se ona razvijati u budućnosti.\nNebojša Radmanović Turska Cihad Erginay\n23.07.2014. u 12:20\nIzgorio automobil u Sarajevu, intervenisali vatrogasci


Neko drugi, autor sa Dan u Beogradu - Stranica 259 od 285\nNaslovna » Neko drugi (strana 259)\nTokom letnjih meseci u Skadarskoj ulici se pod pokroviteljstvom grada Beograda održava program „Nove boje Skadarlije“. Turistička organizacija Beograda u saradnji sa „Beogradizacijom Beograda“, opštinom Stari grad i JKP „Gradske pijace“ poziva Beograđane da vide kako su umetnici grafita „Beogradizacije Beograda“ simbolima Skadarlije oslikali zanatske tezge, koje su postavljene u donjem delu ove gradske četvrti. Zajedno sa radnicima JKP „Gradska …\nEvropsko univerzitetsko debatno prvenstvo, najveće studentsko akademsko takmičenje na Starom kontinentu, biće održano u Beogradu od 5. do 11. avgusta. Tokom sedmodnevne debate, više od 600 najboljih studenata iz čitave Evrope, u 220 ekipa, učestvovaće u interaktivnoj kulturnoj i akademskoj razmeni ideja i argumenata. Prvenstvo organizuju Udruženje studenata i profesora „Otvorena komunikacija“ i Univerzitet u Beogradu, uz finansijsku podršku grada …\nPage 259 of 285« Prvo...230240250«257258259260261\t»\t270280...Poslednje »


Kraljevo: Brat i sestra pretili samoubistvom - Srpska Reč\nOgorčeni što je javni izvršitelj zbog dela duga banci za kredit po višestruko nižoj ceni od tržišne vrednosti prodao objekat njihovog porodičnog preduzeća „Dragon elektronik“ za proizvodnju elektroinstalacionog materijala i trgovinu elektromaterijalom, vlasnik ove kraljevačke firme Dragan Dragović i njegova sestra Snežana pretili su u utorak pre podne da će zajedno počiniti samoubistvo.\nOni su se, naime, „zabarikadirali“ u jednoj prostoriji na drugom spratu svoje firme u kraljevačkom naselju Zmajevac preteći da će skočiti sa prozora ili se politi benzinom i spaliti, dok su pred zatvorenom kapijom javni izvršitelji želeli da uđu u objekat i predaju ga novom vlasniku.- Ovo je naša višedecenijska muka koju sada žele da nam oduzmu. Zbog samo jedne četvrtine neizmirenog kredita banka je oglasila prodaju proizvodnog dela objekta koji je bio pod hipotekom.\nNovom vlasniku su izvršitelji našu porodičnu firmu prodali za samo 75.000 evra, iako je vrednost gotovo desetostruko veća – teško i kroz suze nam je rekla vlasnikova supruga Dragana Dragović.\nPrema njenim rečima, sve dok firma nije zapala u krizu, kredit su uredno i na vreme vraćali, a banka nakon toga nije želela da potpiše ugovor o reprogramu.- Ovo je porodična tragedija, koja traje već godinama i odrazila se i na sve nas – dodaje Dragana.\n– Gde mi to živimo, kako ćemo da opstanemo kada nam bahato otimaju višedecenijski trud i znoj.Sa prozora drugog sprata brat i sestra Dragan i Snežana poručivali su da iz njihove firme mogu da odu samo na obližnje seosko groblje, jer više neće imati ništa, pa ni razlog za život. Zahvaljujući spretnoj i efikasnoj intervenciji pripadnika policije višesatna porodična drama u zmajevačkoj Ulici Ive Andrića, srećom nije se okončala tragično. Policajci su, naime, uspeli da uđu u prostoriju u kojoj su se nalazili Dragan i Snežana i spreče ih da učine ono najgore.\nĐilas na protestu u Novoj Varoši: Vučić pokušava...\n“Delije“, da li ga prepoznajete? Dao je jedan od...


DOVOLJNO DOKAZA DA JE POSTOJAO UDRUZENI ZLOCINACKI PODUHVAT GENOCIDNE VRS I VOJNOG I POLITICKOG VRHA rs - Derventa Genocide Blog\nDOVOLJNO DOKAZA DA JE POSTOJAO UDRUZENI ZLOCINACKI PODUHVAT GENOCIDNE VRS I VOJNOG I POLITICKOG VRHA rs\nA VOJSKA rs NEPOBITNO GENOCIDNA KAO I POLICIJA rs\nMladićev gest rukom značio je "pogubljenje" – tvrdi svedok\n"Ja sam samo izvršavao naređenja, ali sam sudelovao u stravičnom zločinu", rekao je osuđeni vojni oficir pred Tribunalom\nBivši oficir vojske bosanskih Srba izjavio je prošle sedmice pred Haškim tribunalom kako je znao da je njegov pretpostavljeni Ratko Mladić nameravao da pobije bošnjačke zarobljenike u Srebrenici.\nU trenutku kada je 1995. godine zauzeta srebrenička enklava, Momir Nikolić je bio pomoćnik šefa za bezbednost i obaveštajni rad Bratunačke brigade vojske bosanskih Srba (Vojska Republike Srpske, VRS). Na Mladićevom suđenju, on se ove sedmice pojavio kao svedok tužilaštva.\nBratunačka brigada je odigrala značajnu ulogu u zločinima za koje se Mladić, kao komandant VRS-a, tereti.\nMladiću se pripisuje odgovornost za zločine genocida, progona, istrebljenja, ubijanja i prisilnog raseljavanja, kojima je "doprineo ostvarenju cilja – trajnog uklanjanja bosansko-hercegovačkih Muslimana i bosansko-hercegovačkih Hrvata sa teritorije na koju su pravo polagali bosanski Srbi", uključujući i područje bezbedne zone Ujedinjenih nacija, formirane oko Srebrenice.\nU optužnici se kaže da je, nakon što je VRS preuzeo kontrolu nad Srebrenicom, bio izvršen masakr nad preko 7,000 bošnjačkih muškaraca i dečaka.\nI sam Nikolić je bio optužen za zločine u Srebrenici, pri čemu je 2003. godine priznao krivicu za zločine protiv čovečnosti. Njemu je 2006. izrečena dvadesetogodišnja zatvorska kazna, koju on služi u Finskoj.\nPrilikom svog prošlosedmičnog svedočenja, Nikolić je rekao kako se nada da mu je to "poslednje pojavljivanje pred Haškim tribunalom" – čime je ukazao na činjenicu da je u sklopu dogovora o priznanju krivice on već bio pozivan da svedoči za tužilaštvo na pola tuceta suđenja.\nOn je potvrdio da je izjava koju je u sklopu tog priznanja dao o zločinima u Srebrenici tačna, te dodao izvesne pojedinosti o odnosu između svoje brigade i komandanta čitave vojske.\nSvedok je pred sudom izjavio kako je godinu dana pre dotičnih događaja, u julu 1994., Mladić već "rekao kako je rat [protiv Muslimana] dobijen, ali da bitka ni izdaleka nije gotova".\nPrema Nikolićevim navodima, Mladić je komandi Bratunačke brigade rekao da bitka može biti dobijena samo ukoliko "životi Muslimana budu toliko ometani da ih to navede na masovno i organizovano napuštanje enklava, jer će shvatiti da ne postoji šansa za njihov opstanak".\nNikolić je veću rekao da je 11. i 12. jula 1995. prisustvovao sastancima koje je okrivljeni održao sa predstavnicima mirovnih trupa Ujedinjenih nacija i bosansko-muslimanskih (bošnjačkih) izbeglica iz Srebrenice.\nOn je kazao da je na samom početku jednog takvog sastanka razgovarao sa svojim "kolegom" Vujadinom Popovićem – šefom za bezbednost i obaveštajni rad Drinskog korpusa, koji je bio u sastavu Bratunačke brigade.\n"Popović je u suštini rekao da će žene i deca biti prebačeni na muslimansku teritoriju čim to bude izvodljivo. Onda sam ga ja upitao šta će biti sa muškarcima. On me je pogledao i – kao da ga nije nimalo briga – rekao da njih treba ubiti", kazao je svedok.\nNikolić je rekao da se rasprava potom pretvorila u "Popovićev monolog o mestima na kojima je moguće izvršiti pogubljenje".\nSutradan je Nikoliću, kako je rekao, bio poveren zadatak da obezbeđuje Mladićev prolazak kroz Konjević Polje, gde je boravio veliki broj zarobljenika.\n"U Konjević Polju, general Mladić je odlučio da se obrati jednoj grupi zarobljenika. On im je prišao i oslovio ih, rekavši im kako nemaju razloga za brigu, kako će biti bezbedni i prebačeni tamo gde žele da odu", kazao je svedok.\nNakon što su se udaljili, Nikolić ga je upitao da li će ono što je rekao "zaista biti ono što će se dogoditi zarobljenicima".\n"Mladić me je pogledao i nasmejao se, načinivši pokret rukom sleva nadesno u visini boka", kazao je Nikolić, dodajući da je on shvatio kako taj gest znači da će "zarobljenici biti pogubljeni".\n"Te iste večeri mi je Ljubiša Beara, načelnik za bezbednost Glavnog štaba VRS-a, rekao da pozovem Dragu Nikolića – svog kolegu iz Zvorničke brigade, čija se zona odgovornosti nalazila severno od naše – i obavestim ga da će zarobljenici biti prebačeni u njihovu zonu odgovornosti i pogubljeni" kazao je on.\nSvedok je rekao da su se "lokalne vlasti [Srpske demokratske stranke] protivile tome da ljudi budu pogubljeni na njihovom području, tako da je došlo do rasprave između Glavnog štaba i lokalnih vlasti".\n"Nemam pojma zašto se to desilo", dodao je Nikolić.\n"Osećam se užasno. Ja sam samo izvršavao naređenja, ali sam sudelovao u stravičnom zločinu, tako da još jednom moram da kažem da se iskreno izvinjavam žrtvama i njihovim porodicama", zaključio je on.\nTokom unakrsnog ispitivanja, Nenad Petrušić je, u svojstvu člana Mladićevog tima odbrane, upitao Nikolića da li je video ko je zaista počinio te zločine, ili je samo čuo "razgovor o pogubljenjima".\nPetrušić ga je upitao i da li je moguće da te zločine nije počinio VRS, nego policija bosanskih Srba, odnosno Ministarstvo unutrašnjih poslova (MUP) Republike Srpske (RS).\n"Ne mogu da poreknem da su pripadnici MUP-a RS-a činili zločine", kazao je Nikolić, "ali se, iskreno rečeno, radilo o naprosto drugačijim strukturama koje su sudelovale u istoj strategiji, istoj operaciji, sa istim ciljem. Bilo je to ono što zovemo ’zajedničkim delovanjem’."\nPotom je dodao: "Policija nije preduzimala nikakve korake koji nisu bili koordinisani sa rukovodstvom te operacije, koje je očito bilo povereno VRS-u."\nPetrušić je potom svedoka zamolio da ponovo opiše Mladićev gest rukom – što je on i učinio, dodavši kako je izgledalo kao da okrivljeni "kosi travu kosom".\nAdvokat je ukazao na to da svedok u izjavama koje je davao tužilaštvu nikada nije opisao sastanak na kojem se to dogodilo, te da ni u sporazumu kojim je priznao krivicu nisu bili spomenuti ni taj sastanak, ni Mladićev gest.\n"Ne mogu da se setim na kojem sam od brojnih sastanaka sa tužilaštvom spomenuo taj pokret rukom", odgovorio je Nikolić. "Ne mogu da se setim zbog čega to nije bilo uključeno u sporazum o priznanju krivice – što, međutim, nije jedini nedostatak tog sporazuma. On je vrlo loše napisan. Ali nije bilo prilike da se naknadno popravi."\nPotom je tužilac Džulijan Nikols (Julian Nicholls) podsetio svedoka da je sporni gest spomenuo u maju 2003. godine, tokom razgovora sa tužilaštvom – i upitao ga da li se seća toga.\n"Naravno, sada se sećam – da, sećam se da sam tužilaštvu to opisao pre deset godina", kazao je Nikolić, zaključujući svoje svedočenje.\nObjavio/la uskok2 u 18:51, 0 komentar(a), print, #


RUŽA UJEDINjUJE REGIONE - Glas Podrinja\nKišovita noć,a u danu oblačno i mestimična kiša\nUG "Cerski marš": Srbija su ljudi koji pređu 40 kilometara da odaju počast slavnim precima\naero 995 ▲ 0,10%\nfint 643 ▼ -1,08%\ngsfd 500 ▼ -0,40%\nimpl 3.484 ▼ -0,46%\njmbn 6.032 ▼ -13,83%\nlsta 653 ▲ 0,31%\nmtlc 1.981 ▼ -3,84%\nniis 759 ▲ 1,20%\nrso18171 106,48 ▼ -4,33%\nsvrl 652 ⚫ 0,00%\ntgas 14.005 ▼ -1,37%\ntigr 30 ⚫ 0,00%\nvbse 2.936 ⚫ 0,00%\nRUŽA UJEDINjUJE REGIONE\nPrvi projekat prekogranične saradnje finansiran sredstvima Evropske unije u okviru IPA programa, na teritoriji Grada Šapca „Rosis, Rosas, Rosarium“ prezentovan prošle srede u Slavonskom Brodu. Koordinatori programa CTR Razvojna agencija Brodsko-Podunavske županije d.o.o i Direkcija za poljoprivredu Grada Šapca. Partneri na projektu: Srednja škola „Matija Antun Reljković“ iz Slavonskog Broda, šabačka Srednja poljoprivredna škola sa Domom učenika i udruženje „Ruže Lipolista“ iz Lipolista. Ideja vodilj&\nPredstavnci šabačke Direkcije za poljoprivredu, Srednje poljoprivredne škole sa Domom učenika iz Šapca, lipolištanskog udruženja „Ruže Lipolista“ prošle srede u Slavonskom Brodu, zajedno sa svojim hrvatskim partnerima predstavili su široj javnosti projekat „Rosis, Rosas, Rosarium“ ili skraćeno „Ruža“. Reč je o programu prekogranične saradnje, gde srpski i hrvatski partneri ulažu svoje pređašnje iskustvo, a Evropska unija preko IPA fonda sumu u iznosu od oko 331.000 evra.\nPored unapređenja ružarstva kroz obučavanje iz preduzetništva i hortikulture, međusobne razmene znanja i tehnologije, projektom je predviđena nabavka opreme za Festival ruža u Lipolistu, izrada Studije o razvoju Rosariuma, kao i izgradnja najsavremenijeg plastenika površine 600 kvadrata za potrebe učenika šabačke Poljoprivredne škole. Vrednost investicije u Srbiji je 168.000 evra. Kao što je više puta na skupu istaknuto, stremeći ka glavnom cilju definisanom kao razvoj hortikulture, učesnici bi trebalo da insistiraju na osnaživanju prekograničnih odnosa između lokalnih zajednica i učenika.\n-Prekogranična saradnja je važan deo regionalne politike EU, kojom se pokušavaju umanjiti privredno socijalne nejednakosti među regionima. Ovaj projekat je namenjen poljoprivrednim školama, njihovim nezaposlenim maturantima, ali i svim ostalim proizvođačima iz oblasti hortikulture u prekograničnom području. Osmišljen je kao niz aktivnosti kroz koje će u Slavonskom Brodu i Šapcu biti uspostavljeni centri za kompententnost u hortikulturi, umreženi preduzetnici. Osnovni cilj je prenošenje znanja i tehnologije putem partnerske saradnje, stvaranje novih ideja i razvoja zajedničkih akcionih planova ““ istakao je vođa projekta Dragan Jelić.


NOVI PRVOLIGAŠI: Igrači i uprava FK Kabel posetili Gradsku kuću (FOTO) | (Vesti - 24.06.2019) Novi Sad\n24.06.2019 u 12:30h\nNOVI PRVOLIGAŠI: Igrači i uprava FK Kabel posetili Gradsku kuću (FOTO)\nKako javlja pres služba Grada, gradonačelnik Novog Sada Miloš Vučević zajedno je sa članom Gradskog veća za sport i omladinu Ognjenom Cvjetićaninom i članom Gradskog veća za upravu i propise Milanom Đurićem primio u Gradskoj kući rukovodstvo i igrače Fudbalskog kluba Кabel koji su ovogodišnji osvajači Кupa grada Novog Sada.\nFК Кabel je fudbalski klub iz Novog Sada osnovan 1932. godine kao klub radnika Novosadske fabrike kabela. Кlub je bio drugoligaš u sezoni 1987/88. i u periodu 1999−2002, a osvajanjem prvog mesta u Srpskoj ligi Vojvodine u sezoni 2018/19. ponovio je najveći uspeh i plasirao se u drugi stepen takmičenja koji se danas naziva Prva liga Srbije.\n– Lepa priča o fudbalu i dobre vesti dolaze nam sa Limana, sa stadiona pored Štranda, a u pitanju je novi uspeh FК Кabel. On je ove godine ostvario jedan od najvećih pomaka u svojoj dugoj istoriji, a zahvaljujući ostvarenim rezultatima, ponosni su svi igrači, stručni štab, navijači i Grad Novi Sad. Čestitam im na uspesima u ime Grada i verujem da će sledeće godine biti veoma zanimljivo takmičenje u Prvoj ligi Srbije, jer ima klubova koji već sada konkurišu za najviše pozicije i može se naslutiti koje utakmice mogu biti ozbiljan derbi na tom nivou. Verujem da će mnogo ljubitelja fudbala dolaziti na Кabelov stadion i uživati kad Кabel bude domaćin, ali i da će igrače pratiti na gostovanjima. Želja nam je da Кabel nastavi sa pobedničkom atmosferom, kako je to rađeno prethodne dve-tri godine. Zabeleženi su kontinuiran rast i progres, odnosno stalni prelazi u viši rang takmičenja i pobede u prethodnim sezonama zahvaljujući dobrim rezultatima – rekao je gradonačelnik, a prenosi njegov kabinet.\n– Tu ima prostora i za dobru saradnju sa FК Vojvodina, za razmenu i razigravanje dela igrača za Super ligu, a na obostrani benefit, ali naravno, to ostavljamo na dogovor rukovodstvima dva kluba. Mi ćemo nastaviti da ulažemo u sport i podstičemo naše najmlađe da se bave sportskim aktivnopstima kako bi kvalitetno provodili svoje slobodno vreme – naveo je Miloš Vučević i dodao da se nada pozitivnom ishodu rešavanja imovinsko-pravnih odnosa u vezi sa Кabelovim stadionom, nakon čega bi se pristupilo njegovom uređenju.\nStručni štab i igrači su se tokom sastanka sa gradonačelnikom i članom Gradskog veća, zahvalili na velikoj pomoći koju imaju od Grada Novog Sada i Gradske uprave za sport i omladinu. Oni su istakli da je FК Кabel u zadnje dve sezone, konstantno ulazio u viši rang takmičenja i da su u maju osvojili Кup Grada Novog Sada, što predstavlja istorijski uspeh, kao i da će nastaviti da nižu uspehe u budućnosti, kaže se na kraju saopštenja iz Kabineta gradonačelnika.\nPovezane teme fk kabel fudbal u novom sadu gradonačelnik Novog Sada Miloš Vučević milan đurić OGNJEN CVJETIĆANIN prva liga srbije\npre 1051 dan i 3 sata


Od 1. januara porodiljama 300.000 dinara za prvo dete - GEM info\nOd 1. januara porodiljama 300.000 dinara za prvo dete\n24. novembra 2021. Redakcija 1 Comment\nPredsednik Srbije Aleksandar Vučić najavio je danas nove demografske mere. Od januara će porodilje za prvo dete umesto dosadašnjih 100.000 dinara dobijati 300.000, a biće povećana davanja i za drugo dete. Uvode se i olakšice za studente-roditelje. Ako se uračunaju i davanja gradova i opština svi u Srbiji će primati više od 4.000 evra za prvo dete, rekao je Aleksandar Vučić na konferenciji za novinare.\nI pomoć za drugo dete biće značajno uvećana, jer je, kako je Vučić istakao, to dete neka vrsta prelomnice za ženu. „To ćemo vas obavestiti u narednih 14 dana, ta mera biće drastično uvećana“, najavio je predsednik i dodao da će se pomoć za treće dete tek povećavati.\nRoditeljski dodatak, odnosno naknada i dodatak za drugo dete trenutno iznosi nešto više od 243.000 dinara. Taj iznos se isplaćuje u 24 jednake mesečne rate od po 10.000 dinara. I naknade za treće i četvrto dete se isplaćuju mesečno, i to na period od 10 godina: naknada za treće dete iznosi nešto više od 1.460.000 dinara (120 jednakih mesečnih rata od po 12.000) dinara, a za četvrto dete nešto više od 2.190.000 dinara (120 rata po 18.000 dinara).\nShare the post "Od 1. januara porodiljama 300.000 dinara za prvo dete"\n← Ko su autori uvredljivih grafita na lokalu „Kristal“?\nU teškoj saobraćajnoj nesreći na Ibarskoj poginula žena iz Lazarevca →\nKomentar na vest “Od 1. januara porodiljama 300.000 dinara za prvo dete”\n24. novembra 2021. at 21:23\nA kad će se menjati prag godina za VTO


Ponašanje Rusije u regionu, ali i u svetu, nije prihvatljivo u ovom vremenu i to zahteva naše zajedničke reakcije, poruka je američkog senatora Džona Mekejna, koji danas boravi u Podgorici.\nOn se sastao sa ministrom odbrane, Predragom Boškovićem, a u obraćanju crnogorskoj javnosti saopštio je da se raduje što će Crna Gora, u narednom periodu, u Vašington dolaziti kao nova članica NATO saveza.\n- Čestitam građanima Crne Gore koji su, zajedno sa svojim liderima, odlučili da budu u Alijansi. Kada vidite sva previranja koja se dešavaju, onda znate da je NATO pravi put - rekao je Mekejn.\nGovoreći o uticaju zvanične Moskve, Mekejn je ocenio da Rusi pokušavaju "da podrivaju demokratski proces u velikom broju država".\nMinistar Bošković je saopštio da je senator Mekejn lično doprineo da crnogorski put u NATO ide ubrzanom procedurom, prenela RTCG.\nBošković je rekao da je s Mekejnom razgovarao o planovima za budućnost, kolektivnoj bezbednosti, ali i učešću crnogorskih snaga u misijama.\nMekejn: SAD su najmoćnija zemlja na svetu, Rusija da se SKLONI od Asada !\nTrampov ŽESTOKI KRITIČAR stigao na Balkan: Putin hoće RUSKU IMPERIJU\nTema razgovora bila je mešanje stranog faktora, ali i dešavanja u Crnoj Gori tokom izbornom dana 16. oktobra, kao i ono sa čim se danas cuočavaju Crna Gora i region.\n- Ovaj region je u posljednje vreme uznemiren svime što se u Crnoj Gori desilo tokom septembra i oktobra 2016. Siguran sam da će Crna Gora znati da iskoristi benefite članstva u NATO. Budućnost čitavog Zapadnog Balkana je u evroatlantskim integracijama. Na tom putu imamo podršku SAD, potvrđenu kroz potpis predsednika SAD Donalda Trampa na Protokol o pristupanju - rekao je Bošković, navodeći da poseta Mekejna znači da je pažnja visokih zvaničnika i međunarodne javnosti fokusirana na region.


“Zakon o čokoladi”: kako Švajcarska “beži” Svetskoj trgovinskoj organizaciji - Serbinfo.ch\nHome Ekonomija “Zakon o čokoladi”: kako Švajcarska “beži” Svetskoj trgovinskoj organizaciji\n“Zakon o čokoladi”: kako Švajcarska “beži” Svetskoj trgovinskoj organizaciji\n12. juna 2017. Modified date: 12. juna 2017.\nŠvajcarska na svakih uloženih dva franaka u inostranstvu zarađuje malo više od jednog. Zbog tog razloga se sauzima na internacionalnom nivou kako bi se ukolinile trgovinske barijere. U isto vreme ona štiti svoju poljoprivredu sa rekordnim tarifama i subvencijama. Do sada je uspevala da primeni pravila i norme Svetske trgovinske organizacije (STO), na način kako bi se izbegla žalba.\nŠvajcarska je jedna od zemalja koje masovno podržavaju njihovu poljoprivrednu proizvodnju. S vremena na vreme zbog tih razloga je izlažena kritikama STO. To je bio slučaj nedavno sa Zakonom o čokolade, koji koristi kako bi kompenzovao visoke cene osnovnih poljoprivrednih proizvoda, kako u pogledu uvoza, tako i u pogledu izvoza prerađevina.\nSporazuma o poljoprivredi STO će zabraniti na tri godine bilo kakvu podršku izvoza, što Švajcarsku obavezuje da revidira spomenuti zakon. Do sada, na osnovu ovog zakona, Savezna vlada uplaćuje skoro 100 miliona franaka godišnje za izvoznike poljoprivrednih proizvoda, kako bi im na taj način pomogli da nadoknade razliku između švajcarskih cena za mleko i žitarice, u odnosu na one međunarodne.\nZvanično, vlada pokazuje svoju spremnost da ukine subvencije predviđene Zakonom o čokoladi. U tom slučaju, bez državne pomoći, mnogi izvoznici mogu da odluče da presele svoje aktivnosti u inostranstvo. Vlada je stoga pronašla novo rešenje koje bi poštovaloe pravila STO i istovremeno izbegne odlazak izvoznika.\nIzvoznici bi dobili olakšice za uvoz mleka i žitarica, koje bi bile izuzete od poreza. Subvencije se nebi više uplaćivale izvoznicima već direktno poljoprivrednicima, koji bi dobili 70 miliona franaka godišnje, kao i premije od 3 centa po kilogramu mleka i žitarica.\nDa bi osnovni proizvodi ostali sa konkurentni, izvoznici i poljoprivrednici bi trebalo da se međusobno dogovore kako nameravaju da pokriju razliku između domaćih cena i onih koje se primenjuju na međunarodnom nivou.\nPrevious articleOtvaranje najvećeg lučnog mosta u Švajcarskoj\nNext articleAna Brnabić mandatarka za sastav nove Vlade


Italija se zatvorila, u Venetu zabrinjava nivo širenja zaraz\nTanjug 24. decembra 2020. 09:37\nRIM – Italija se danas „zatvorila“ – na snazi je karantin koji važi na celoj teritoriji do 27. decembra.\nU poslednja 24 sata zabeleženo je skoro 15.000 novozaraženih, dok su 553 osobe preminule od kovid19, piše agencija Ansa.\nPrema podacima Ministarstva zdravlja, u većini italijanskih pokrajina nivo zaraze je umeren ili visok, a već trecu sedmicu zaredom u severnoj pokrajini Veneto je zabrinjavajuće visok nivo širenja zaraze.\nU poređenju sa periodom od pre dve sedmice, kada je indikator bržine širenja virusa Rt bio 0,82, u ovoj sedmici je 0,9 što znači da se nije zaustavilo širenje kovida19 i zato su mere totalnog karantina neophodne.\nFaktor Rt se dobije zbirom 21 indikatora epidemiološkog stanja i situacija se smatra pod kontrolom ako je taj indikator manji od 1.\nPremijer Đuzepe Konte je za televiziju Rai rekao da su mere stroge, ali neophodne.\n„Potrebne su nam da bismo u januaru mogli dozirati anti- kovid mere samo na one regije gde to bude neophodno“, naveo je Konte.\nU Italiji je od početka pandemije do sada dva miliona osoba bilo zaraženeo korona virusom, a broj žrtava je 70 hiljada i po tome je na prvom mestu.


Institut za fleksibilne kulture i tehnologije – Napon poziva na seminar Savremena čitanja tehnologije koji organizuje od 26. septembra. do 10. novembra na Akademiji umetnosti u Novom Sadu.\nŠkola će funkcionisati kao čitajuća grupa u okviru koje će se analizirati tekstovi iz oblasti studija kulture i filozofije tehnologije, teorije medija, koji se tematski bave tehnološkom kulturom današnjice, pokrivajući i propitujući aspekte kao što su algoritamska vladavina, opšta kibernetizacija, big data, automatizacija, privatnost, komodifikacija znanja.\nPravo učešća na konkursu nije ograničeno, ali je poželjno poznavanje osnove teorija društva i umetnosti. S obzirom da je fokus škole na tehnologiji, od polaznika se očekuje aktivno promišljanje “tehnoloških uslova” razvoja društva i kulture. Radni jezik je srpski, uz neophodno poznavanje i razumevanje teksta na engleskom jeziku.\nSeminar je besplatan, ali je učešće na svim čitajućim grupama koje će se održavati obavezno.\nPotrebno je poslati kraću biografiju i motivaciono pismo. Motivaciono pismo treba da bude do 1000 karaktera, i treba da obrazloži polje interesovanja u okviru datog tematskog okvira. Prijavljivanje je elektronskom poštom, na adresu [email protected], a rok je 03. Septembar 2015. Sa kandidatima koji prođu u drugi krug biće obavljen razgovor putem Skajpa tokom 12. i 13. Septembra. Škola će se održavati subotom.\nTags: Institut za fleksibilne kulture i tehnologije, napon\nPrevious Raspisan konkurs “Petar Damjanović“ za mlade stručnjake iz oblasti mašinstva\nNext „JobFair15 ─ Kreiraj svoju budućnost!” sajam poslova i stručnih praksi


Svjetska asocijacija za promociju dojenja (WABA) je 1992. godine prvu sedmicu u augustu proglasila Svjetskom sedmicom dojenja s ciljem podizanja svijesti, unapređenja i podrške dojenju\nPrva sedmica augusta širom svijeta se obilježava kao sedmica pojačane aktivnosti na promociji prirodnog majčinskog dojenja beba, odnosno hranjenja bebe isključivо majčinim mlijekоm tоkоm prvih šest mjeseci živоta, bez dоdataka vоde, čaja, sоkоva, adaptiranоg mlijeka i čvrste hrane.\nInstitut za zdravlje i sigurnost hrane Zenica (INZ) kontinuirano kroz razne organizirane aktivnosti promoviše značaj dojenja, a s ciljem podizanja svijesti, unapređenja i pružanja podrške majkama koje doje svoju djecu. Sedmica koja je iza nas, sedmica je dojenja i u Zenici će u utorak (10. august) biti obilježena tradicionalnim interaktivnim predavanjem, na kojem učestvuju stručnjaci više oblasti.\nSvjetska asocijacija za promociju dojenja (WABA) je 1992. godine prvu sedmicu u augustu proglasila Svjetskom sedmicom dojenja s ciljem podizanja svijesti, unapređenja i podrške dojenju. Istraživanja pokazuju da je svega jedno od sedam beba, dakle 15,6 posto djece do šest mjeseci isključivo dojeno (podaci za Federaciju BiH).\n– Ovo je također prilika da dobijete odgovore na svoja pitanja i nedoumice oko dojenja od kvalifikovane vršnjačke savjetnice za dojenje i da dobijete pomoć za konkretne probleme u dojenju. Ako ste trudnica koja želi dojiti nakon poroda, majka koja ima poteškoća sa dojenjem/izdajanjem i želi ih prevazići ili majka koja doji bez problema i želi drugim ženama pomoći svojim iskustvom, to je pravo mjesto za vas – izjavila je dr. spec. Elma Kuduzović, rukovoditeljica Odjeljenja za promociju zdravlja u INZ-u.\nUvodna izlaganja na ovom besplatnom predavanju za koje nije neophodna ranija registracija ili prijava održat će dr. Maja Karač, specijalista pedijatrije, dr. Hana Štimjanin, specijalista ginekologije i akušerstva i Ines Jakupanec, certificirana savjetnica za dojenje i laktaciju. Prijatelji projekta su osigurali poklone u vidu marama za dojenje, brošura sa informacijama o prednostima dojenja, te savjetima za lakše dojenje, te poklonima firme Lansinoh, a skup će zbog aktuelne pandemije covid-19, imati ograničenja u broju i rasporedu učesnica i gostiju, sve u skladu sa trenutnom epidemiološkom situacijom, saopćeno je iz Instituta za zdravlje i sigurnost hrane Zenica.


Predstavnice Fondacije „Udružene žene“ Banja Luka u posjeti gradonačelniku\n10.2.2017. Gradonačelnik Brčko distrikta BiH ugostio je danas u svom kabinetu predstavnice Fondacije „Udružene žene“ Banja Luka Nadu Golubović i Zvijezdanu Marković. Povod sastanka, na kojem je prisustvovala i predsjednica Skupštinske komisije za ravnopravnost spolova Lidija Ljubojević, jeste prezentacija projekta „Osnaživanje prevencije i borbe protiv nasilja prema ženama i nasilja u porodici u Brčko distriktu BiH“.\nSpomenuti projekat realizuje Fondacija „Udružene žene“ Banja Luka u partnerstvu s Udruženjem građana „Vive Žene“ iz Tuzle, a podržan je od strane Agencije Ujedinjenih naroda za rodnu ravnopravnost i osnaživanje žena – UN Women BiH.\nProjekat ima za cilj da poboljša uslove za koordiniran rad, prevenciju i borbu protiv nasilja prema ženama i djevojčicama i rodno zasnovanog nasilja u Brčko distriktu BiH. U tu svrhu predviđen je, već od naredne sedmice, rad na razvijanju protokola za Brčko distrikt BiH kojim bi se uvezali akteri institucionalne podrške žrtvama nasilja u porodici, vladine institucije i organizacije i nevladine organizacije radi kreiranja sveobuhvatne podrške žrtvama nasilja u porodici na teritoriji Brčko distrikta BiH.


Kina: Ruski dug je neznatan u odnosu na američki - 09.04.2016, Sputnik Srbija\nValutne rezerve Rusije i dalje su veoma velike u poređenju sa njenim državnim dugom. Zapadne agencije za rejting su previše pesimistične prilikom sastavljanja... 09.04.2016, Sputnik Srbija\n17:31 09.04.2016 (Osveženo: 17:35 09.04.2016)\n© AFP 2021 / JOEL SAGETRejting agencije\nKeri: Putin je pametan strateg i taktičar\n7 April 2016, 12:32\nU agenciji „Dagun“ smatraju da prilikom sastavljanja rejtinga neke države treba da se uzmu u obzir njena platežna sposobnost (mogućnost vraćanja duga) i promene faktora koji utiču na platežne sposobnosti. Smanjenje rejtinga zemlje u odsustvu ovih faktora samo negativno utiče na tržište kapitala, dovodi do pokretanja kapitala u pogrešnom pravcu i sprečava oporavak svetske ekonomije.\nNa zahtev novinara agencije Sinhua da prokomentariše informacije o tome da je nedavno agencija za kreditni rejting „Mudus“ govorila o mogućem smanjenju suverenog rejtinga Rusije, Du Minjang je izjavila da je dug Vlade Rusije porastao neznatno.\n„Državni dug Rusije ne prelazi 20 procenata BDP-a i neznatan je u poređenju sa državnim dugom SAD, gde je ovaj pokazatelj 106 procenata. U poslednje dve godine, Vlada Rusije je najviše koristila Rezervni fond i Fond nacionalnog blagostanja za popunjavanje budžetskog deficita, zato je njen dug porastao neznatno, dok visina valutnih rezervi ostaje visoka“, rekla je ona.\n4 Februar 2015, 16:50\nDu Minjang priznaje da se u ovom trenutku ruska ekonomija suočava sa velikim teškoćama. Ipak, unutrašnja politika Rusije nema većih problema, rejting predsednika Vladimira Putina ostaje na visokom nivou i čak raste. Vlada je odbijanjem da interveniše na tržištu kako bi sačuvala kurs rublje očuvala stabilnost valutnih rezervi. Ovaj korak ruskog državnog vrha garantovao je platnu sposobnost.\n„Ako se uzme u obzir niz gore navedenih faktora, platežna sposobnost ruske vlade se nije značajno promenila, nema razloga za smanjenje suverenog rejtinga na nivo BB“, navela je ona.\nPrema njenim rečima, nastavak smanjenja suverenog rejtinga Rusije od strane zapadnih agencija za kreditni rejting dovela je do daljeg pogoršanja platežne sposobnosti Rusije. Uz to, dotaknut je i privatni sektor, koji se nije našao pod sankcijama. Njegova platežna sposobnost i sposobnost da akumulira sredstva takođe su se našla pod negativnim uticajem.\n„Zato je pri sastavljanju suverenog rejtinga neke zemlje potrebno sve pažljivo izvagati“, naglasila je ona.\nU agenciji „Dagun“ smatraju da je dodeljivanje rejtinga zapadnih agencija za kreditni rejting bazirano na ideološkim pogledima.


Ko je odgovoran za ljude koji nisu bili upisani u birački spisak? - Televizija Leskovac\nLeskovac – Primedbe na nemogućnost građana da glasaju jer njihovih imena nije bilo na biračkim spiskovima su opravdane rekao je na današnjoj konferenciji za novinare u prostorijama Nove Srbije načelnik Uprave za opšte poslove Slobodan Milošević.\n“Mora se videti gde je nastao problem prilikom preuzimanja spiskova iz republičke baze podataka“, kazao je Milošević.\n„Vrlo brzo ćemo znati ko je odgovoran i zbog čega mnogi Leskovčani nisu mogli da glasaju. Treba da se zna da sa centralnom bazom podataka ne raspolaže Gradska uprava za opšte poslove, nego Ministarstvo pravde odakle smo dobili disk sa spiskovima građana sa biračkim pravom. Videćemo gde je na toj relaciji nastao problem, koji nije smeo da se desi“, istako je Slobodan Milošević.\nOn je istakao da je jako zadovoljan kako je Nova Srbija, čiji je predsednik gradskog odbora, prošla na izborima za članove Saveta mesnih zajednica. Ova stranka učestvovala je na izborima u 68 od ukupno 139 mesnih zajednica i osvojila ukupno 100 mandata. U šest mesnih zajednica Nova Srbija će moći sama da formira većinu u savetima. Kako je istakao Milošević, pravi posao ljude koji su izabrani tek čeka.\nU Novoj Srbiji ističu da su ovi izbori jako važni jer posle višegodišnje pauze u funkcionisanju, građani će sada moći da realizuju svoje ideje, aktivnosti, i sami rešavaju komunalne i infrastrukturne probleme.\nTags: izbori, Leskovac, mesne zajednice, Nova Srbija


U Herceg Novom svečani doček pravoslavne Nove godine\nIzvor: Radio Televizija Vojvodine, 14.Jan.2020, 17:03\nBrojni vernici u Herceg Novom dočekali su pravoslavnu Novu godinu i još jednom poslali poruku protiv Zakona o slobodi veroispovesti.\nPravoslavna Nova godina u Herceg Novom dočekana je uz molebane, protestnu šetnju gradom i nalaganje badnjaka pred crkvom Svetog Arhangela Mihaila na Belavisti, saopštila je Opština Herceg Novi.\nBrojnim vernicima i sveštenstvu čestitali su predstavnici Opštine Herceg Novi, na čelu sa predsednikom Opštine Stevanom Katićem. >> Pročitaj celu vest na sajtu Radio Televizija Vojvodine <<\nMoleban je služen u crkvi Svetog Vaznesenja Gospodnjeg na Toploj, nakon čega su se vernici i sveštenstvo uputili Njegoševom ulicom ka Belavisti, izražavajući još jednom protest protiv usvojenog Zakona o slobodi veroispovesti.\nU obraćanju okupljenim građanima, predsednik Opštine Stevan Katić je još jednom istakao da Herceg Novi ne prihvata i neće prihvatiti Zakon o slobodi veroispovesti kakav je usvojen.\nKazao je da narod pravoslavnu Novu godinu dočekuje ne onoliko radostan koliko bi trebalo da bude, ali se nada da ćemo ovako složni, svi zajedno, u miru u zdravlju i veselju i narednih dana dokazati i pokazati koliko nas ima.\n"Posebno sam ponosan na Herceg Novi, na sve vas koji ste svih ovih dana u tolikom broju izlazili na litije, što ste još jednom pokazali da je Herceg Novi simbol slobode u Crnoj Gori i da smo još jednom opravdali orden Svetog Save prvog stepena koji smo dobili pre dve godine", poručio je Katić.\nOn je svima poželio mir, blagostanje i berićet uz obećanje da će naredna pravoslavna Nova godina biti proslavljena na istom mestu, uz opšte narodno veselje i da će narod do tada odbraniti svoje svetinje.


U Italiji, u kojoj je Maradona igrao za Napoli navijači se opraštaju već nekoliko dana, a zvanična počast će imati nekoliko delova. Klub za koji je on nastupao Argentinac će se od njega oprostiti u nedelju na utakmici protiv Rome, u meču na kom se očekuje prava goleada.\nGradonačelnik Napulja Luiđi De Magistris istakao je da će stadion "San Paolo" naredne sedmice biti preimenovan u stadion "San Paolo - Maradona", dok će Serija A predstojećeg vikenda odati poslednju počast preminuloj legendi.\nNaime, tokom zagrevanja na semaforima svih stadiona biće emitovano legendarno Maradonino zagravanja pre meča sa Bajernom 1989. godine, uz pesmu "Life is Life".\nTakođe, svi igrači će na levoj ruci nositi crni flor, a utakmice će počinjati minutom ćutanja, dok će na stadionima biti istaknut Dijegov lik i pokuka "Ćao Dijego".\nNa kraju sve utakmice će se prekinuti u 10. minutu, dok će na ekranima 60 sekundi biti prikazane Maradonine majstorije iz Napolijevog dresa.


Nedimović: Uskoro konkursi za ratare i stočare, premija za mleko biće povećana | 013 info\nNedimović: Uskoro konkursi za ratare i stočare, premija za mleko biće povećana\nRTS\tNed, 22/08/2021 - 08:51\nMinistar poljoprivrede Branislav Nedimović kaže za RTS da će hrane biti dovoljno uprkos suši i da će Srbija "biti u plusu i te kako" jer je ove godine cena kukuruza veća nego prošle godine.\nBranislav Nedimović je, gostujući u Dnevniku RTS-a, ukazao da suša ove godine jeste očigledna, ali je istakao da nećemo imati problema i da će hrane biti dovoljno.\n"Imaćamo šest tona po hektaru. Više od milion hektara je posejano, biće dosta za Srbiju, biće i za izvoz", kaže ministar poljoprivrede dodajući da će ove godine moći više da se zaradi jer su cene više.\n"Bićemo u plusu što se tiče novca i te kako", naglašava Nedimović.\nKada je reč o konkursu iz IPARD programa, ministar kaže da je namenjen svakom gazdinstvu koje želi da "pređe iz nivoa 1 u nivo 2 video-igre zvane poljprivreda".\n"Maksimalno je povrat 700.000 evra, za mlekarstvo milion evra. To su jako važne stvari, time se dižete iz sirovine i idete u poluproizvod i proizvod", navodi ministar.\nRezultati konkursa biće objavljeni za dve-tri nedelje, kaže ministar i podseća da su uslovi konkursa bili "jako lepi" – 50 odsto grant, 40 odsto kredit i 10 odsto učešće.\n"Najveći broj zahteva je iz Zlatiborskog okruga, Jablaničkog, gde se radi voće i povrće, sa novom mehanizacijom je i veći kvalitet", navodi Nedimović i dodaje da će novac biti isplaćen sledećeg meseca.\nUskoro se, kaže, očekuje novi konkurs za ratare i stočare.\nGovoreći o proizvođačima mleka koji su u velikom gubitku zbog skoka cene žitarica, Nedimović je rekao da će u narednim danima biti doneta odluka o povećanju premije za mleko, sa 7 na 10 dinara.\n"To je jedna od mera, ostalo narednih dana. Videćemo kako će to sve da ide. Samo Srbija ima dovoljno mleka u okruženju, sve ostale zemlje nemaju dovoljno mleka i to je naša šansa. Kad se nešto pojavi kao problem, ako imate dovoljno pameti možete to da pretvorite iz 0:1 u 2:1, iz dvojke u keca, i nadam se da ćemo to uraditi u sektoru mlekarstva", napominje Nedimović.


"HTML i CSS" kurs u Smartu\n“HTML i CSS” kurs u Smartu – Personal magazin\nWeb programiranje podrazumeva izradu programskog koda i web aplikacija čija je realizacija vezana za internet. Web programiranje se odnosi na automatizaciju i povezivanje određenih procesa u cilju izvršavanja logičkih zadataka,…\nWeb programiranje podrazumeva izradu programskog koda i web aplikacija čija je realizacija vezana za internet. Web programiranje se odnosi na automatizaciju i povezivanje određenih procesa u cilju izvršavanja logičkih zadataka, objedinjuje kreativan dizajn korisničkog interfejsa i matematičko logičku pragmatičnost u izradi funkcionalnog programskog koda. Izbor alata u web programiranju najčešće zavisi od tipa servera i zahtevnosti konkretnog projekta.\nHTML je univerzalni jezik za Web, pomoću kojeg možete da naučite kako da pravilno kreirate i pravilno dizajnirate različite tipove Internet prezentacija, kodiranjem i kroz rad u tekst editoru. Ovladaćete HTML programskim jezikom, u cilju izrade modernih Internet prezentacija. Pripremićete se u potpunosti za napredovanje u web programiranju, kreiranju dinamičkih internet prezentacija kao i za web dizajn. Nakon ovog kursa bićete u mogućnosti da samostalno kreirate kompletan i funkcionalan web sajt.\nUkoliko želite da nam se pridružite na kursu vaše prijave pošaljite na:[email protected] ili se prijavite putem telefona 021 47 28 200.\nDetaljan sadržaj kursa možete pogledati ovde.\n“HTML i CSS” kurs u Smartu was last modified: August 19th, 2013 by Redakcija\nCSSHTMLHTML i CSSHTML kursSmart


Зелени разговори: Колико су нам доступне информације од јавног значаја? | Млади Истраживачи Србије\nТренутно: Зелени разговори: Колико су нам доступне информације од јавног значаја?\nIako je u prethodnim godinama bilo pomaka napred kada je reč o informisanju građana o stanju životne sredine, lokalnim samoupravama još uvek fali agilnosti, kapaciteta i edukacije da se pravo građana na pristup informacijama od javnog značaja dosledno ostvaruje. Taj proces bi umnogome mogle ugroziti i najavljene izmene Zakona o pristupu informacijama od javnog značaja, bio je zaključak panela Zeleni razgovoripod naslovom „Pravo da znam – ali šta? I kako?“.\nTema razgovora bili su izazovi u prikupljanju informacija i podataka o stanju životne sredine u lokalnim samoupravama, a diskusija je održana 17. juna na Otvorenom univerzitetu u Subotici. U diskusiji su učestvovali predstavnici civilnog sektora iz Mladih istraživača Srbije, Arhus centra Subotica, Inženjera zaštite životne sredine, kao i predstavnici Grada Subotica i lokalnih medija.\nPanel diskusiju je otvorila direktorka Mladih istraživača Srbije, Tanja Petrović, koja je učesnike događaja upoznala sa projektom „Zeleni inkubator“. Jedna od komponenti ovog projekta, koji Beogradska otvorena škola, MIS i Inženjeri zaštite životne sredine realizuju uz podršku Evropske unije, podrazumeva i razvoj metodologije za praćene lokalnih politika za zaštitu životne sredine. U tom procesu, kvalitetna komunikacija sa lokalnim samoupravama i transparentno informisanje glavni su preduslov za sagledavanje postojećeg stanja i kreiranje realnih i efikasnih politika.\n„Dobijanje informacija na lokalu često zavisi od kapaciteta – broja i stručnosti ljudi koji su zaduženi za dostavljanje tražene informacije. Jedan od načina da se to prevaziđe podrazumeva planiranje vremena zaposlenih, kao i pružanje adekvatnih obuka, i to nam je zaista potrebno, jer Srbija nije napravila značajan pomak kada je u pitanju merenje, prikupljanje, obrada i sistematizacija informacija o stanju životne sredine u proteklih 17 godina od kada je usvojen Zakon o dostupnosti informacija od javnog značaja,“ rekla je Petrović u svom uvodnom izlaganju.\nPitanje dostupnosti pravovremenih informacija o stanju životne sredine je obaveza na koju se Srbija obavezala i potpisivanjem međunarodnih dokumenata poput Arhuske konvencije.\n„Civilno društvo ima važnu ulogu u sprovođenju Arhuske koncencije kroz edukaciju građana o njihovim pravima i načinima da ih ostvare. Ali potrebna je i podrška lokalnih samouprava, jer je pristup informacijama daleko brži i lakši kada lokalna samouprava ima kontinuiranu saradnju sa organizacijama na lokalu“, kaže Snježana Mitrović iz regionalnog Arhus centra u Subotici.\nŽika Reh, šef Službe za zaštitu životne sredine i održivi razvoj grada Subotice istakao je da dostupnost informacija u velikoj meri zavisi i od kvaliteta procedura koje se primenjuju u ovom procesu. „Stvar dodatno komplikuje činjenica da se da se podaci različitih institucija prikupljaju na različitim obrascima, kao i da u nekim oblastima ne postoji obaveza prikupljanja informacija. Postoji i problem velikog broja irelevantnih informacija, na primer podaci o kvalitetu vazduha mereni različitim aplikacijama koje prate različite parametre, što dodatno zbunjuje građane“, objasnio je on.\nRodoljub Šabić, advokat i bivši Poverenik za informacije od javnog značaja skrenuo je pažnju na to da vlast uvek treba da pođe od pretpostavke da se poverenje najbolje stiče transparentnošću i da je potrebno što veći broj informacija učiniti dostupnim širem okruženju.\n„Retki su primeri dobre saradnje organizacija i vlasti. Ujedno se se nastavlja problem koji se pojavio u nekom momentu u prošlosti, a to je da imamo dobre zakone koji se ne primenjuju – a zakon koji se ne primenjuje nije zakon. Treba usvojiti način razmišljanja da niko nije dužan da obrazlaže zbog čega traži neku informaciju, i treba insistirati na otvorenim podacima i proaktivnom saopštavanju informacija. Taj proces je u poslednjih nekoliko godina zaustavljen“, ocenio je on.\nPredsednik udruženja Inženjeri zaštite životne sredine iz Novog Sada, Igor Jezdimirović, istakao je da je informacija moć i da cirkularna ekonomija, kao zelena budućnost, treba da se bazira na informacijama koje su pouzdane.\n„Pri izradi naših studija i izveštaja, često nailazimo na različite podatke o istoj temi kod različitih institucija. Takođe, dostupni dokumenti su često u formatima koje nije moguće elektronski pretraživati, što iziskuje dosta vremena i posla kako bi se došlo do određene informacije. U oblasti cirkularne ekonomije postoji i problem od koga tražiti informaciju – zašto taj pristup nije jednostavniji?\nUrednica i novinarka portala Magločistač, Natalija Jakovljević, dodala je da u ovom procesu mediji imaju ključnu ulogu i veliku odgovornost, jer predstavljaju sponu između građana i izvora informacija.ž\n„Iako je, na primer, u Subotici situacija bolja nego ranije kada je reč o pristupu informacijama od javnog značaja, procedura je i dalje složena jer dobijanje dozvola za prikupljanje određenih informacija može dugo da potraje. Građani takođe nisu u dovoljnoj meri upoznati sa metodama pristupa informacijama od javnog značaja“, ocenila je Jakovljević.\nKako unaprediti stanje – i šta sa izmenama zakona?\nDeo diskusije bio je posvećen i temi izmena Zakona o pristupu informacijama od javnog značaja, koje po mišljenju panelista u brojnim aspektima unazađuje transparentnu komunikaciju I informisanje javnosti u Srbiji.\n„Najveći problemi su izvršenja odluka poverenika i problem potpune neodgovornosti za kršenje zakona. Poverenik izriče nekakve novčane kazne gradu, opštini, ministarstvu, a ne odgovornom licu, pa se ti iznosi plaćaju javnim novcem. Godinama unazad gotovo niko nikada nije kažnjavan, osim nekoliko izuzetaka. Izmenama i dopunama Zakona o pristupu informacijama od javnog značaja građani i civilni sektor više neće imati ni ovakvu mogućnost. Ubuduće će poverenik moći da izriče prekršajne naloge koje su na nivou osrednjih kazni za pogrešno parkiranje. Ako neko misli da će time da se obezbede efekti koji nam stvarno trebaju, onda stvarno nemam komentar“, ocenio je Šabić.\nUčesnici panela su skrenuli pažnju i na problematičan Član 9 nacrta izmena i dopuna zakona, koji se tiče ograničenja u informisanju o životnoj sredini. Član predviđa da organi javne vlasti ne moraju da ustupe zainteresovanoj javnosti određene informacije o stanju životne sredine i lokaciji retkih vrsta – koje kao definicija inače ne postoje u srpskom zakonodavstvu.\n„Ovo stvara prostor za manipulaciju, kako od strane vlasti, tako i od strane građana. Institucije mogu da nas odbiju ako tražimo, na primer, da vidimo koje vrste žive na lokaciji predviđenoj za Rio Tinto. Naš stav je da takva stavka treba da se briše, kao i da se analizira iskustvo drugih zemalja koje imaju ili izostavljaju takvu stavku iz svojih zakona“, ocenila je Tanja Petrović.\nU zaključku, učesnici su ocenili da bolji pristup informacijama od javnog znacaja u lokalnim samoupravama zahteva jasne procedure i propise o tome kako se informacije dostavljaju, bolju organizaciju podataka koja podrazumeva sistematično prikupljanje i dostupnost zainteresovanim licima, mašinski čitljivo formatiranje, kao i bolje informisanje građana o pravima koja su im zagarantovana i načinima za njihovo ostvarivanje.\nPanel „Zeleni razgovori“ pod nazivom „Pravo da znam – ali šta? I kako?“ održan je na Otvorenom univerzitetu u Subotici, u okviru projekta „Zeleni inkubator“ koji realizuju Beogradska otvorena škola, Mladi istraživači Srbije i Inženjeri zaštite životne sredine, uz podršku Evropske unije.


Evropska mreža donosi evropske cijene struje | ENERGETIKArs.com\nNalazite se na Home » ENERGETIKA » Evropska mreža donosi evropske cijene struje\nObjavljeno: 09:54, 25. августа 2017.\nIstiče da je prva faza liberalizacije uspješno sprovedena, podsjetivši da je prenos električne energije odvojen od preduzeća koja je proizvode, što je sve u skladu s energetskim paketima EU.\nTakođe, dodaje da su uvedene kategorije trgovaca električne energije, regulatorna agencija na nivou BiH, kao i regulatorne komsije na nivou entiteta.\n„U praksi, cijenu električne energije regulatori bi trebalo da odrede na bazi prikazanih zahtjeva i troškova, međutim to jednostavno sada nije moguće jer imate veoma izraženu socijalnu komponentu formiranja cijena. Regulatorne komisije imenuje parlament, tako da tu uvijek postoji taj politički kontekst kada god se povede rasprava o povećanju cijena struje“, ističe Milovanović.\nPrema podacima „Eurostata“, statističkog zavoda EU, cijena električne energije u BiH je među najnižim u Evropi.\nOd nas struju manje plaćaju na Kosovu, gdje je cijena kilovata 0,061 evro, u Srbija je ona 0,065, dok je kod nas 0,083 evra, odnosno oko 15 feninga, a u Albaniji je 0,082 evra.\nPoređenja radi, u Sloveniji je cijena kilovata 0,163 evra, u Hrvatskoj 0,131 evro, dok je u Makedoniji cijena 0,084 evra po kilovatu.\nMeđutim, kada smo pokušali ući na link sa detaljima projekta upozoreni smo da nismo ovlašteni da pristupimo materijalu.\nZa više informacija obratili smo se Sekretarijatu, međutim zbog sezone godišnjih odmora niko nije bio u mogućnosti da nam pošalje povratnu informaciju.\nEvropski institut „Robert Šuman“ je uradio zanimljivu analizu o (ne)uspjesima u liberalizaciji tržišta električne energije unutar EU.\nNjihov zaključak je da je liberalizacija samo djelimično uspjela, a da su i dalje u brojnim zemljama EU dominantni ili čak jedini snabdjevač javno preduzeće u kojem država ima vlasništvo.\nOni ističu da su teškoće u punoj liberalizaciji tržišta unutar EU prvenstveno političke prirode.\nZbog loše hidrološke situacije „Elektroprivreda RS“ je sprovela javni postupak nabavke električne energije za snabdijevanje domaćeg tržišta, rekao je Petar Đokić, ministar industrije, energetike i rudarstva RS.\n„Nabavka električne energije vrši se prema potrebama. Ovako loša hidrološka situacija se ne pamti više decenija i zato su krajem jula donesene akdekvatne odluke“, rekao je Đokić. Nezavisne novine\nu ENERGETIKA, FINANSIJE\nTags: elektricna energija,evropska mreža,evropske cijene,popularno\nOdgovor na Evropska mreža donosi evropske cijene struje\nXenonLight 27. августа 2017.\nKad bi imali platu pola kao na zapadu cena struje ne bi bila skupa za nas budzet.


SA LASTOM NA SAMIT NESVRSTANIH ZEMALJA – Saobraćajno preduzeće Lasta AD\nPočetna / Vesti / SA LASTOM NA SAMIT NESVRSTANIH ZEMALJA\nDvodnevni ministarski Samit Pokreta nesvrstanih zemalja, kojim je obeleženo 60 godina od prve konferencije Pokreta nesvrstanih zemalja, održan je u Beogradu od 11. do 12. oktobra na Beogradskom sajmu. Oficijelni prevoznik ovog skupa, jednog od najvećih multilateralnih skupova u Evropi ove godine, bila je Lasta.\nKao i pre 6 decenija, kada je od 1. do 6. septembra 1961. godine održana Prva konferencija Nesvrstanih zemalja u Beogradu, zatim pre jedne decenije 2011. godine kada je obeleženo pola veka postojanja ovog pokreta velikim ministarskim skupom u srpskoj prestonici, i ovog puta povodom još jednog jubileja 60. godina Pokreta Nesvrstanih, Lasti je poverena organizacija prevoza učesnika Samita.\nKompletan prevoz za delegacije više od 100 zemalja-članica Pokreta nesvrstanih i 17 zemalja posmatrača, koje su brojale 4 hiljade učesnika Samita, obezbedila je SP Lasta sa svakodnevno angažovanih 20 visokoturističkih autobusa od 08. do 12. oktobra 2021. godine. Transferi su realizovani na relaciji Aerodrom Nikola Tesla – beogradski hoteli, zatim hoteli – Beogradski sajam (gde je održan Samit Nesvrstanih zemalja), kao i za potrebe turističkog razgledanja Beograda i okoline, i na kraju od hotela do Aerodroma.\nNa Samitu je učestvovalo 105 zemalja sa tri kontinenta, 9 delegacija međunarodnih organizacija i više od 40 ministara spoljnih poslova zemalja članica Pokreta Nesvrstanih i zemalja posmatrača. Na Samitu prvi put je učestvovala Rusija u svojstvu posmatrača, koji je dobila u julu ove godine na inicijativu ruskog predsednika Vladimira Putina.\nSuorganizatori ovogodišnjeg jubilarnog skupa su Srbija i Azerbejdžan. Srbija je bila i domaćin Samita, a Azerbejdžan je zemlja koja trenutno rukovodi Pokretom nesvrstanih do 2022. godine.\nPre šest decenija lideri 25 zemalja afirmisali su ideju protivteže u tada blokovski podeljenom svetu, a i danas Pokret zastupa principe poštovanja integriteta i suvereniteta, suzdržavanje od agresivnih akcija, vojnih intervencija i mešanja u unutrašnju politiku drugih zemlja… – poručili su učesnici Samita.\nSamit je bio i prilika da se zemlje učesnice podsete osnivača Pokreta nesvrstanih, Josipa Broza Tita predsednika tadašnje Jugoslavije, Džavaharlala Nehrua bivšeg premijera Indije i Gamala Abdela Nasera bivšeg predsednika Egipta i svih drugih lidera koji su odlučili da ponude svetu alternativu, kojim je iz Beograda te davne 1961.godine krenuo najveći deo čovečanstva – putem mira, saradnje, humanosti i gradnje pravednijeg sveta.\nPokret danas ima 120 država članica, 17 zemalja posmatrača među kojima je i Srbija od 2001. godine.


Nedimović objasnio kako uz pomoć države kupiti novi traktor – Dnevni Magazin\nNedimović objasnio kako…\nMinistar poljoprivrede Branislav Nedimović rekao je za Jutarnji dnevnik da je prva prijava na konkurs, koji je otvoren do 4. juna, stigla već juče u 8.30, da može da konkuriše svako gazdinstvo, kao i da je javni poziv namenjen voćarima, povrtarima, vinogradarima i odgajivačima cveća.\nNajavio je i da će imati još dva takva poziva, jedan će biti namenjen za stočare, a posle toga i za ratare čime će biti obuhvaćene sve proizvođačke grupe. Istakao je da je važno što se po ovom konkursu novac dobija unapred, 50 posto bespovratnih sredstava, 40 posto je kreditna podrška, deset posto mora poljoprivrednik sam da obezbedi, dok je 14 banaka uključeno u taj sistem.\nUkoliko bude više prijava, pristupiće se rangiranju, a prednost će imati mlađi poljoprivrednici i iz istočne i južne Srbije, odnosno nerazvijena područja.\nDodaje da bi se kupio traktor ili bilo šta od mehanizacije, najmanja vrednost mora biti 20.000 evra s uključenim PDV-om. Takođe, ukazao je da ne može da se kupi samo poljoprivredno zemljište, a sve drugo može.\n“Ako traktor košta 20.000 evra s PDV-om, 50 posto dobijete bespovratno, konkurišete kod Uprave za agrarna plaćanja, ako dobijete rešenje od Uprave, onda idete kod poslovnih banaka da biste obezbedili kredit od 40 posto, to je u konkretnom slučaju 8.000 evra i 2.000 evra morate obezbediti sami”, objasnio je Nedimović.\nNaglasio je i da je procedura jednostavna. “Kada vam se odobri kredite onda ulazite s biznis planom kod poslovne banke i mislim da svako može da konkuriše”, kazao je ministar.\nDoktor za Ligu Evrope izbacio “svoj” Arsenal i ispisao istoriju Viljareala\nRadna grupa Vlade Srbije: “Ziđin” ispunio na vreme sve zahteve inspekcijskog tima


ŠABAC, LOZNICA - U Mačvanskom okrugu više od 50.000 ljudi već godinama uzalud traži zaposlenje. U Loznici je zasad jedino izvesna izgradnja italijanske fabrike čarapa i rublja u kojoj bi do kraja ove godine trebalo da bude zaposleno oko 500 radnika. U Šapcu očekuju da se u 'Interexu' i hotelu 'Sloboda' zaposliti stotinak radnika. Istovremeno, kao tehnološki višak biće proglašeno više stotina radnika.\n- Diplomirala sam ekonomiju u maju 2004. godine, i od tada tražim posao, ali bez uspeha. Smatram da su u ovom gradu veze i poznanstva veoma bitni, i ko to nema teško će dobiti posao. Ja ne tražim vezu jer imam kvalifikaciju. Imala sam intervjue sa poslodavcima na engleskom jeziku, ali uvek postoji i pitanje hoću li se udati i rađati decu u naredne dve-tri godine. E, to je izgleda moj problem, jer uvek odgovorim da ukoliko do toga i dođe, to će biti na prvom mestu - kaže Katarina Marković (26) iz Šapca.\nU Mačvanskom okrugu je oko 800 visokoobrazovanih ljudi na birou rada.\n- Doktorirala sam tehnološke nauke, ali je strašno što za mene nema posla u Loznici i što sam sada na birou nakon 23 godine radnog staža. Radila sam u HK 'Viskozi', ali sam je napustila po socijalnom programu, jer tamo nije bilo plate, a u porodici imam dva studenta i jednog đaka. Sada radim po ugovoru o delu, ali je to sve neizvesno, jer svakog meseca čekam produženje ugovora. Iako sam stručnjak, poslodavci više gledaju broj godina nego titulu - kaže Branislava Lazić (50) iz Loznice.\nPrema evidenciji Nacionalne službe za zapošljavanje suficitarna su gotovo sva zanimanja iz oblasti hemijske i elektrotehničke struke, gimnazijalci, tekstilci, ekonomski i pravni tehničari, građevinski i poljoprivredni tehničari, dok su deficitarna zanimanja profesori engleskog jezika, matematike, informatike i fizike, diplomirani građevinski inženjeri sa licencom, arhitekte, diplomirani inženjeri zaštite bilja, diplomirani veterinari, lekari, farmaceuti, stomatolozi, psiholozi, andragozi i defektolozi.\nKada su zanati u pitanju, najviše se traže stolari, zavarivači sa atestom, kuvari, pekari, mesari, konobari i trgovci. Zanimljivo je da za diplomirane ekonomiste postoji i velika ponuda, ali i velika potražnja.\n- Za pojedina zanimanja se, osim stručnosti, traži i poznavanje rada na računaru, poznavanje stranog jezika, vozačka dozvola i slično. Zatim, godine su jako bitne, najčešće je postavljena starosna granica do 35 godina - kaže Jovanka Bečko, šef Odseka za posredovanje u šabačkoj filijali službe za zapošljavanje.\nGrađevinsko preduzeće 'Tina 2000' iz Šapca više od šest meseci traži građevinskog inženjera sa licencom i arhitektu. Komercijalni direktor Svetozar Marković kaže da je osnovni problem što tog kadra nema na evidenciji Nacionalne službe za zapošljavanje u Šapcu. To preduzeće traži i zidare i tesare, ali mladog kadra nema, tako da zainteresovanim nude obuku i prekvalifikaciju ukoliko nemaju završen taj zanat.\nJadranka Knežević, suvlasnik GP 'Knez' iz Šapca, kaže da mladi ljudi iz tog grada posle školovanja, uglavnom, ostaju u Beogradu.\n- Već nekoliko godina bezuspešno pokušavamo da angažujemo arhitektu, međutim, posle svih kontakata sa šabačkim studentima Arhitektonskog fakulteta zaključili smo da su njihova interesovanja prevashodno vezana za Beograd. Iako im nudimo veću slobodu i dobre uslove rada, nema zainteresovanih - kaže Kneževićeva.\nDa Loznici zaista nedostaju diplomirani farmaceuti najbolje ilustruje firma 'TG farm' koja se bavi proizvodnjom lekova. Tihomir Veselinović, vlasnik, kaže da je u toj firmi stalno otvoren konkurs za čak pet farmaceuta.\n- Stalno je otvoren konkurs i za dva industrijska farmaceuta koji bi, takođe, bili primljeni u stalni radni odnos - kaže Veselinović.\nMilan Marković, direktor Osnovne škole 'Stevan Filipović' iz Radalja, kaže da ta škola već pet godina muku muči sa pronalaženjem nastavnika engleskog jezika sa sedmim stepenom stručne spreme sa kim bi bio zasnovan radni odnos na neodređeno vreme.\n- Pored plate nastavniku sleduje stan u novogradnji na korišćenje - kaže Marković.\nSvetlana Stančetić, direktor poljoprivredne apoteke 'Vet-bol' iz Bogatića kaže da već više od godinu dana bezuspešno pokušavaju da zaposle diplomiranog veterinara.\n- Nespremnost mladih ljudi da iz grada dođu u malu sredinu, težina terenskog rada i uslovi koje mala sredina pruža, osnovni su razlozi zbog kojih mladi ne prihvataju posao. Iako im nudimo smeštaj i dobre uslove rada, nisu zainteresovani - kaže Stančetićeva.


Informisanje - Page 309 of 321 - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\nFond za humanitarno pravo upozorava da policija u Srbiji nastavlja da primenjuje torturu i nad maloletnicima i decom. Uobičajena je pojava da policajci surovo i ponižavajuće postupaju sa romskom decom u nameri da im iznude iskaze.\nFond za humanitarno pravo apeluje na domaće i strane donatore da što pre obezbede sredstva za smeštaj osam romskih porodica koje je opština Čukarica izbacila iz udžerice na placu u Zimonjićevoj ulici na Košutnjaku.\nFunkcioneri Izvršnog odbora Skupštine grada Begrada obećali su na sastanku sa predstavnicima Fonda za humanitarno pravo i SO Savski venac, da će u narednih nekoliko dana odrediti lokaciju za gradnju objekata za smeštaj žitelja romskog naselja u Zvečanskoj ulici. Izgradnju objekata finansiraće španski donatori.


Vinarija "Vukoje" proglašena za najbolju u Jugoistočnoj Evropi | Trebinje Live\nVinarija "Vukoje" proglašena za najbolju u Jugoistočnoj Evropi\nNa 11. Regionalnoj konferenciji turizma i eno-gastronomije održanoj u Beogradskom Sava centru „Podrumi Vukoje 1982“ su proglašeni najboljom vinarijom u Jugoistočnoj Evropi.\nRegion Jugoistočne Evrope ima dosta dobrih vinarija iz Hrvatske, Slovenije, Grčke, Makedonije, Srbije, Crne Gore, Bugarske, Mađarske,... ali pravi predvodnik svih njih i najbolja vinarija ipak dolazi iz Trebinja, Republike Srpske, Bosne i Hercegovine što predstavlja veliku čast i ponos ne samo za Podrume Vukoje već i za čitavu državu. Najveća koncentracija kvaliteta i konkurencija od svih industrija u regionu je upravo u vinogradarskoj i vinskoj industriji, te ova nagrada predstavlja poseban uspjeh. U prilog ovoj nagradi dolaze ocjenjivanja i priznanja iz prethodne godine kao što su:\nVukoje Vranac nosilac zlatne medalje iz Splita,\nTakođe najbolje vino u Novosadskom magazinu „Wine & Fine“ ocjenjen sa 92 poena kao najbolje ikada ocijenjeno vino od sorte vranac je Vranac Vukoje Rezerva,\nMožda jedno od najvećih priznanja i najbolje ikada ocijenjeno vino iz Jugoistočne Evrope sa 4 i po zvjezdice od mogućih 5 u Beogradskom „Putu vina“ je Carsko vino Vukoje;\nTribunia Cabernet Sauvignon je nabolje ocijenjen na ocjenjivanju u Bergamu (Italija) sa zlatnom medaljom i priznanjem „Premio della Stampa“,\nNajpoznatija vinska novinarka u svojoj novoj knjizi koja je nazvana „Vinskom biblijom“ – „Wine & Grapes“ uvrstila Vranac Vukoje kao najbolje vino od te sorte na svijetu,\nNajpoznatiji vinski vodič Hugh Johnson je uvstio Žilavku i Vranac Vukoje kao preporučene etikete iz ovoga regiona za najbolje vinske karte.\nSve ovo su prepoznali i vinski hodočasnici (njih preko 20.000) koji su u proteklih pola godine posjetili turističke objekte vinarije Vukoje: Vinogradareva kuća na Carskim vinogradima, slow food restoran&vinoteka Vukoje, degustaciona sala. Upravo radi sve većeg broja posjetitelja i zaljubljenika u vrhunska vina, Podrumi Vukoje ove gosine otvaraju i prvu Vinsku galeriju na ovim prostorima kapaciteta 500 osoba gdje će posjetioci moći uživati u raznim sadržajima kao što su degustacije, prezentacije, promocije vina, edukacije sa stručnim osobljem somelijerima, agrnomima, tehnolozima i enolozima koji vode ove programe.\n“Podrumi Vukoje 1982” već treću deceniju se bave ograničenom proizvodnjom vrhunskih vina i alkoholnih pića. Vinarija se oslanja na moderne tehnologije, kontrolisane procese fermentacije i tradicionalne metode odležavanja vina u hrastovim “barrique” bačvama u podrumima 8 metara ispod zemlje. Proizvodnja je isključivo usmjerena na kvalitet što pokazuju i mnogobrojna priznanja iz zemlje i inostranstva. Dobitnici su preko 100 zlatnih medalja na svim sajmovima regiona (Beograd, Zagreb, Novi Sad, Split, Vršac,...) kao i na poznatim smotrama u Milanu, Briselu, Parizu, Ženevi, Pragu i Bergamu za kvalitet svojih proizvoda. U ovom podrumu je proizvedeno i prvo pjenušavo vino u Republici Srpskoj koje je rađeno tradicionalnom metodom kojom se prave najkvalitetnija pjenušava vina svijeta.\nU sklopu vinarije nalazi se i profesionalna Vinska galerija sa panoramskim pogledom na grad i vinograde, a u našem restoranu “Vukoje 1982” ćete doživjeti pravo vjenčanje tradicionalnih hercegovačkih jela i vrhunskih vina ovog iz podruma. Dobitnici smo “Zlatne povelje” za vinski turizam na 43. Novosadskom sajmu turizma. Predvodnici smo novog talasa vinskog turizma u Istočnoj Hercegovini što pokazuje veliki broj posjetioca iz cijelog svijeta (ambasada, vladinih i nevladinih organizacija, istaknutih zvaničnika iz zemlje i inostranstva, vrhunskih sportista, izletnika, ljubitelja vina,...)\nPodrumi “Vukoje” posjeduju sopstvene vinograde na 2 lokaliteta (Carski Vinogradi Ušće i Vinogradi Zasad polje) u ukupnoj površini od 30 ha na kojima su zasađene autohtone i internacionalne sorte vinove loze.


DRUSTVENI KALENDAR ~ Slaninijada Kacarevo\nKada je Slaninijada Kacarevo? - Prvi pisani podaci o današnjem Kačarevu datiraju od druge polovine 18. veka, kada je, u nameri da ojača svoje južne granice, Austrougarska monarhija intenzivno naseljavalja ove prostore.\nI ove godine Slaninijadu je otvorio podpredsednik Vlade Srbije dr.Jovan Krkobabic i gradonačelnica Pančeva gospodjica Vesna Martinovic. Otvaranju Slaninijade prisustvovale su i mnoge ugledne zvanice iz sveta politike,kao i predstavnici stranih ambasada u Beogradu,udruzenja sa kojima Slaninijada odrzava prijateljske kontakte i predstavnice izlagača sponzora i donatora Slaninijade.Na otvaranju je ucestvovao i KUD "Stanko Paunovic" iz Pančeva. sa pesmama i igrama iz cele Srbije koje karakterisu bogatstvo Vojvodine Posebnu paznju izazvale su izlozbe slanine, kao i karikature i aforizmi najeminentnijih umetnika iz ovih bransi na temu slanine. Slaninijada izrazava posebnu zahvalnost akademskim slikarima i karikaturistima, Milenko Mihajlovic,Nikola Otas i Dusan Ludvig, Clanovima grupe L.O.M za britku i lucidnu misao,i potez kičicom.Takodje zahvalnost velikoj grupi aforiticara,ucesnicima konkursa za najbolji aforizam o slanini.Zelimo da im na ovakav nacin odamo priznanje,ali i da spomenemo one koji su po nasem skromnom bili prvi medju jednakima: Aleksandar Cortas,Zoran T. Popovic i Milan Todorov\nManifestacija jedinstvena po svom sadržaju, održava se od 1988. godine i bazira se na poštovanju, negovanju i očuvanju tradicije. U okviru ove manifestacije, koja pivlači veliki broj izlagača i posetilaca, održava se atraktivan prateći program.


Instrukcije: pun pogodak – mladibl.com\nInstrukcije: pun pogodak\n30/12/2021 30/12/2021 mladibl\t78 ViewsBanja Luka, Dom omladine, instrukcije, Perpetuum mobile\nBesplatna instruktivna nastava za osnovnoškolce i srednjoškolce jedna je od aktivnosti Perpetuum mobile – Instituta za razvoj mladih i zajednice u Domu omladine u Banjoj Luci.\nZa samo tri mjeseca prijavilo se preko 90 učenika, što nam govori o tome da u Gradu ima mnogo učenika kojima je potrebna pomoć kao i da potreba za besplatnim časovima i te kako postoji, ali i da ima onih koji su voljni tu pomoć pružiti.\nTo nam govori i podatak da je od oktobra mjeseca 15 mladih ljudi posvetilo sate i sate svog slobodnog vremena kako bi pomogli svojim mlađim drugarima da poboljšaju ocjene iz različitih školskih predmeta.\nPovratne informacije roditelja ali i učenika su više nego pozitivne, učenici su oduševljeni pristupom mladih ljudi koji su im držali instruktivne časove, a da je znanje usvojeno potvrđuju ocjene u školskom dnevniku.\nMi kao Institut smo ponosni na sve ove ljude i na našu aktivnost koja se pokazala kao izuzetno korisna i značajna za sve učenike koji su iskazali želju i potrebu da prisustvuju instruktivnoj nastavi, ali i predavače koji su bili izuzetno motivisani da sarađuju sa nama, te pokazali znanje, solidarnost i humanost.\nPreuzeto sa: Perpetuum mobile\n← Mladi mijenjaju Zapadni Balkan\nKonačna lista sa studentskih izbora održanih 27. decembra 2021. godine →


ZASEDALO GRADSKO VEĆE U LOZNICI | Lotel Media Group\nHome›VESTI›ZASEDALO GRADSKO VEĆE U LOZNICI\nZASEDALO GRADSKO VEĆE U LOZNICI\nPredstoji formiranje više radnih grupa, u različitim sferama društvenog života, koje će u neposrednim susretima sa lokalnim udruženjima građana omogućiti da iskažu i predstave svoje aktivnosti za koje se sredstva obezbeđuju iz gradske kase. Saopšteno da će ovog meseca početi izgradnja novog gradskog stadiona, kao i da je raspisan javni konkurs za izgradnju obdaništa u Lozničkom polju.\nLOZNICA (13. januar 2021) – Gradsko veće u Loznici je na svom redovnom zasedanju donelo niz odluka o raspisivanju javnih poziva za godišnje programe budžetskog finansiranja u oblasti sporta, kulture, projekata crkava i verskih zajednica, kao i u oblasti socijalne zaštite.\nIz Gradske uprave je saopšteno da je na sednici ocenjeno da su u Loznici ostvareni kvalitetni pomaci zbog čega je razumljivo svako zalaganje da se u cilju još boljeg povezivanja takva praksa dodatno unapredi i sagleda mogućnost u kojim oblastima ima još više prilike da se naš grad predstavi naprednijim i prepoznatljivijim.\nDogovoreno je da se formira više radnih grupa koje će posetiti sva lokalna udruženja građana kojima će na taj način biti omogućeno da neposredno iskažu i predoče svoje aktivnosti za koje se sredstva obezbeđuju iz gradske kase, kako bi se unapredili potencijali grada i stvorila što jača osnova za predstavljanje Loznice boljim i lepšim mestom za život, kao i do sada.\nSaopšteno je i da će do kraja meseca početi radovi na izgradnji novog fudbalskog stadiona, kao i da je raspisan javni konkurs za izgradnju tri dečja obdaništa u Srbiji među kojima je i obdanište u Lozničkom polju.\n„To je najbolja potvrda prepoznatljivo odgovornog odnosa grada prema svakom projektu koji se ovde realizuje, ali i kontinuirane podrške našem gradu pre svega od predsednika države gospodina Aleksandra Vučića, ali i naše Vlade“, navedeno je u saopštenju.\nRečeno je i da uz naglašeno zalaganje da se nastavi pozitivna praksa obilaska i pružanja pomoći socijalno ranjivim kategorijama građana Grad ima i dobre odnose sa crkvom i verskim parohijama i zajednicama, kroz „uzajamno posvećene odnose i obostrano poštovanje gde se tačno zna šta ko radi“.\nGradsko veće je danas usvojilo i Odluku o raspisivanju konkursa za ovogodišnje nagrade najboljim učenicima i studentima, po čemu je Loznica poznata kao jedan od retkih gradova koji godinama neguje taj vid podrške mladim i uspešnim sugrađanima, kao i odluke o budžetskom finansiranju učenika sa smetnjama u razvoju, finansiranje školskih takmičenja i obezbeđivanje besplatnih udžbenika za učenike osnovnih škola.


Ministar Šarčević da pod hitno poništi lažne doktorske diplome - Dosta je bilo\nNauka • Obrazovanje • Politika • Saopštenje\nBudući da se Nacionalni savet za visoko obrazovanje i ranije bez rezultata obraćao ministru Šarčeviću sa zahtevom da poništi sporne doktorate, pitanje je zašto ministar odlaže i izbegava svoju zakonsku obavezu. Da li to ministar štiti koalicionog partnera Muamera Zukorlića čiji univerzitet godinama nesmetano radi bez akreditacije?\nDosta je bilo takođe pozdravlja inicijativu Nacionalnog saveta za visoko obrazovanje po kojoj je neophodno poništiti najmanje 103 doktorske diplome izdate od strane visokoobrazovnih institucija koje nemaju akreditaciju ministarstva prosvete.\nTražimo od Nacionalnog saveta i da objavi o kojim se fakultetima radi.\nPraksa izdavanja ovakvih diploma ugrožava srpski obrazovni sistem, jer degradira doktorske studije koje se izvode na akreditovanim unverzitetima. Oko 20 fakulteta od 2001. do 2008. izdavalo je doktorske diplome iako nisu bili akreditovani, a dobar deo vlasnika tih doktorskih diploma se zaposlio upravo na fakultetima koji su im diplomu izdali.\nPredlog nekih članova Saveta po kome bi ove diplome zapravo trebalo legalizovati kao “divlju gradnju” dodatno obezvređuje srpski visokoobrazovni sistem, jer izjednačava kvalifikovane i nekvalifikovane obrazovne institucije.\nAko bi se ovako “rešio” problem, institucija akreditacije više ne bi bila neophodna, već bi svi delili doktorske diplome bez ikakvih kriterijuma.\nOznakeMladen Šarčević Naslovna-traka Naslovna-centar\n(Video) Ministar finansija da odgovori hoće li da vrati otete plate i penzije


Pucnjava u Gračanici, policija ranila jednu osobu - 22.12.2020, Sputnik Srbija\nU Gračanici je danas došlo do vatrenog okršaja kada je iz policijske stanice u tom mestu pobeglo lice koju su pripadnici policije prethodno uhapsili. 22.12.2020, Sputnik Srbija\n19:23 22.12.2020 (Osveženo: 19:56 22.12.2020)\n© Sputnik / Dejan SimićKosovska policija\nTom prilikom jedan policajac je upotrebio vatreno oružje i ranio osumnjičenog u predelu ramena.\nOsumnjičeni je van životne opasnosti, potvrdio je za „Kosovo onlajn“ komandir policijske stanice u Gračanici Bratislav Trajković.\nOn je naveo da su pripadnici interventne jedinice oko 17 sati zaustavili vozilo u kojem se nalazila osoba za kojom je raspisana poternica zbog napada na službeno lice, prenosi Tanjug.\n„Ta osoba, kao i osoba koja se nalazila na mestu suvozača, a kod koje je pronađeno hladno oružje i protiv koje je podneta prijava, privedene su i zadržane u policijskoj stanici do dolaska jedinice iz Vučitrna, koja je trebalo da preuzme osobu za kojom je raspisana poternica“, naveo je Trajković.\nMeđutim, kako je ispričao, pre dolaska policajaca iz Vučitrna osumnjičeni je pobegao iz policijske stanice, a policajci su krenuli za njim, kada je jedan upotrebio vatreno oružje i ranio osumnjičenog.


Dvojica srpskih mladića napadnuta u severnom delu Mitrovice - Studio B\nObjavljeno: 16.03.2019. 09:08 Izmenjeno: 17.03.2019. 11:28\nDvojica srpskih mladića povređena su sinoć u severnom delu Kosovske Mitrovice, kada ih je u naselju Bošnjačka mahala napala veća grupa Albanaca. Još jednom se potvrdilo da retorika Prištine, ali i južne Kosovske Mitrovice ugrožava mir i stabilnost na severu KiM, pa i u multietničkim sredinama u severnoj Mitrovici, izjavio je potpredsednik Srske liste Igor Simić\nIncident se dogodio u Nemanjinoj ulici, a napadnuti su sedamnaestogodišnjaci L. M. i M. K, prenosi taj radio.Prethodno je verbalno napadnuta sestra jednog od dvojice povređenih srpskih mladića.Njima je pomoć ukazana u Kliničko-bolničkom centru u severnom delu Mitrovice, gde su hospitalizovani.Otac jednog od napadnutih mladića rekao je da je tridesetak Albanaca nasrnulo na njegovog sina i njegovog druga.\nOn je još jednom apelovao na sve građane da ostanu uzdržani.“Pozivam i Albance da ne budu pioni u igri svoji političkih predstavnika kojima apsolutno nije stalo ni do dogovara, ni do mira, a ni do tih građana koji ovde zajedno sa Srbima žive u miru“, rekao je Simić u direktnom uključenju na TV Prva.\nUpitan o sinoćnjem sastanku sa ambasadorom SAD u Prištini Filipom Kosnetom, Simić je rekao da su predsednik Srpske liste Goran Rakić i on za sve teme koje su pokrenuli naišli na veliko razumevanje američkog ambasadora.“To je jedna promena u odnosima kakvu ranije nismo mogli da vidimo na terenu. Pre svega, tema je bila očuvanje mira i bezbednosti, ali i nastavak dijaloga (Beograda i Prištine). Na putu nastavka dijaloga apsolutno stoje anticivilizacijske takse koje je Priština uvela na robu iz centralne Srbije i BiH“, podsetio je Simić.\nNa sastanku su se, navodi, saglasili da mir nema alternativu, ali i da jednostrani potezi ne smeju i ne mogu biti način za rešavanje otvorenih pitanja, a posebno ne nasilje, jer, dodao je, odgovornost za bilo kakvo nasilje širih razmera pašće na onog ko to bude učinio.“Upotreba nasilja naišla je na oštru osudu SAD, i onaj ko to bude uradio, moraće da snosi konsekvence“, rekao je Simić.\nAmeričkog ambasadora su, navodi, upoznali sa situacijom kako je došlo do tog predloga kada su zahtevali od predsednika Srbije Aleksandra Vučiha da im omogući izlazak iz institucija, te da je Kosnet apsolutno razumeo razloge za takvu odluku, ali da ih je pozvao da o tome još jednom razmisle.\n„Bojim se da su SAD usamljene kada je reč o podržavanju dijaloga Beograda i Prištine“, rekao je Simić, prenoseći utiske sa sinoćnjeg sastanka sa američkim ambasadorom.\nI sam kosovski predsednik Hašim Tači, kako je dodao, kaže da su oni u dijalogu samo zato što to od njih traži međunarodna zajednica.“Samim tim ne postoji razlog da budemo u institucijama koje apsolutno ignorišu zahteve i probleme srpskog naroda, a neretko i te same institucije vrše institucionalno nasilje nad našim narodom“, rekao je Simić.Naglasio je da će Srpska lista sve odluke donositi u koordinaciji s Beogradom.


Tag / Delfini / Vesti online\nFrancuska u šoku: Ovakvu brutalnost još nismo videli\nNa francuskoj atlanskoj obali pronađeno je od januara rekordnih 1.100 mrtvih delfina koji su verovatno žrtve industrijskog ribolova, što je pokrenulo javnost u Francuskoj da reaguje, prenosi...\nDelfin prišao roniocu i "zamolio" ga za pomoć (VIDEO)\nJedan delfin koji je nastradao od ljudske ruke, nije se plašio da zatraži pomoć od drugog čoveka.\nIgra radoznalog psa i druželjubivog delfina izmamiće vam osmeh\nDelfini su neverovatno zabavna i radoznala stvorenja, baš kao psi. Pa kada se njih dvoje nađu i sprijatelje ne postoji ništa slađe od toga.\nVIDEO: Zaharova zaplivala sa - delfinima\nPortparolka Ministarstva inostranih poslova Rusije Marija Zaharova je tokom odmora zaplivala sa delfinima i taj snimak objavila na svom profilu na Fejsbuku.\nCeo svet je oduševljen: Snimak delfina i veverica od koga ćete se istopiti\nNovinarsko svetlo u "mraku"\nNjihov šou vredi videti!\nRusi tvrde: Delfini i vanzemaljci imaju sličan jezik!\nRuski naučnici smatraju da jezik delfina može pomoći ljudima u komunikaciji sa vanzemaljskim civilizacijama. Naime, naučnici iz Karadagskog prirodnog rezervata na Krimu snimili su razgovor dva...\nAmerička vlada zabranjuje plivanje sa delfinima\nAdministracija američkog predsednika Baraka Obame predložila je zabranu plivanja sa delfinima na Havajima, što je potez koji bi razočarao mnoge turiste, ali bi tim sisarima omogućio neophodan...


Prva Srpska Televizija :: Lepota :: Veoma delotvorna anticelulit masaža koju možete da radite kod kuće!\n07. 05. 2018. 09:11 >> 09:23\nVeoma delotvorna anticelulit masaža koju možete da radite kod kuće!\nToplo vreme je stiglo, a sa njim i kraća garderoba. Ako vam se u toku zmiskih dana nakupio celulit, otkrivamo vam masažu koju treba da radite kod kuće i bićete prezadovoljni efektom!\nZašto imamo celulit, pitanje je koje muči 70 i više odsto žena koje ga imaju. Da li je razlog loša ishrana, malo fizičkih aktivnosti ili genetika?\nIako svi ti faktori sigurno igraju određenu ulogu, žene prvenstveno imaju celulit zbog genetskih predispozicija, a povezane su sa sakupljanjem zaliha masnoća i sposobnošću rađanja.Naime, za vreme ženskih plodnih godina, telo sakuplja zalihe masnoća kako bi imalo dovoljno hrane za potencijalnu trudnoću.\nNaravno, to je ostalo u našim genima još od davnina, kada hrana nije bila dostupna kao što je danas.\nDanas je celulit zbog sasvim drugačijih uslova života i načina ishrane postao isključivo – estetski problem, a jedino što ženama preostaje je da pokušaju da ga smanje na sve moguće raspoložive načine.\nAko sebi ne možete da priuštite neki od anticelulit tretmana u nekom od dermatoloških ili kozmetičkih salona i spa centara, možete ih na vrlo jednostavan način obaviti kod kuće. Naravno, rezultat neće biti onakav kakav bi bio nakon stručnih masaža, ali uz malo upornosti možete smanjiti celulit i do 50 odsto.\nOno što ne treba da zanemarite jeste činjenica da će učinak biti mnogo bolji ukoliko se bavite nekom vrstom fizičke aktivnosti.\nŽene koje su isprobale anticelulit masažu znaju koliko je neprijatna i bolna. Ipak, ono što bi svakako trebalo da znate jeste da su bolne masaže loše, odnosno da nije dobro da vas ova vrsta masaže boli, a posebno ako je vrši neko nestručno lice.\nUkoliko se odlučite da se sami masirate, spravica-masažer vam svakako može pomoći da se lakše i ravnomernije izmasirate a za manje dostupne delove tela možete zamoliti i nekoga od ukućana.\nNajpraktičnije je da masažer koristite svaki dan za vreme tuširanja ili nakon tuširanja, kada je koža mekša, a tkivo zagrejano. Kako bi postigli željeni efekat masirajte se svaki dan najmanje mesec dana Ii to najmanje 10 minuta.\nNakon masaže na svaki kritični deo tela dobro umasirajte anticelulit kremu, koja će pomoći da vaša koža izgleda zategnuto i glatko.


Da li možete biti gojazni i zdravi | MediaPress\nPožar u Nišu: Izgoreo solarijum u Ulici Dragiše Cvetkovića - 22 sata pre\nOdgovor je naravno, ne.\nNova studija je otkrila da metabolički zdravi ljudi koji su gojazni imaju veći rizik od razvijanja ozbiljnih zdravstvenih problema. Čak i ako su sada zdravi u potpunosti, oni su u budućnosti izloženi potencijalno opasnim stanjima.\nOvo istraživanje sproveli su stučnjaci iz medicinskih centara, a došli su do zaključka da ljudi koji imaju 15 ili više kilograma viška, moraju uzeti u obzir smanjenje kilaže, kako bi ujedno smanjili rizik od oboljevanja od ozbiljnih bolesti, kao što su dijabetes, srčane bolesti i šlog, čak iako trenutno nemaju nijedan zdravstveni problem.\nKako istraživači kažu, neki ljudi koji su gojazni deluju sasvim zdravo i bezbedno od svih boljki, tako da im niko nije predložio smanjenje kilaže ili neke druge korake za sprečavanje razvoja bolesti srca u budućnosti.\nU ovoj studiji učestvovalo je skoro 7.000 dobrovoljaca sa metabolički zdravom gojaznošću. Istraživači su MHO (Metabolically Healthy Obesity) definisali kao indeks mase veći od trideset i posedovanje dva ili više rizična faktora metaboličkog sindroma: visok krvni pritisak, visok šećer, nezdrav nivo holesterola i abdominalne masti.\nIstraživači su svoje učesnike pratili tokom perioda od dvanaest godina. Na svake dve godine, učesnici su prolazili kroz kliničku evaluaciju, gde je dokazano da je skoro polovina razvilo metabolički sindrom tokom trajanja ove studije, koji je upravo zaslužan za stvaranje većeg rizika od brojnih ozbiljnih zdravstvenih problema.\nOva studija nije direktno povezala MHO sa srčanim oboljenima, već samo sa potencijalnim razvijanjem metaboličkog sindroma, u poređenju sa onima koji imaju normalnu kilažu. Inače, ovo nije prvo istraživanje koje je indiciralo povezanost gojaznosti i dugoročnih zdravstvenih problema. Zapravo, jedna studija je dokazala da čak 40 % kancera može biti povezano sa gojaznošću, dok druga govori da gojaznost zapravo ubije više ljudi od duvana.


TIFANI apartman Beograd, Belvil, parking\nTIFANIapartman Beograd, Đorđa Stanojevića, Novi Beograd, Belvil\nRezerviši apartman "TIFANI"\nTIFANI je nov, svetao i vrlo uredan apartman na Novom Beogradu, u naselju Belvil. Uz odvojenu spavaću sobu i lepu terasu, gostima je na raspolaganju i pripadajuće parking mesto na otvorenom. Može da primi četiri osobe.\nOd stanova na dan u Belvilu, svi po navici očekuju najbolje a stan na dan TIFANi ta očekivanja u potpunosti ispunjava. Apotekarski čist prostor, u svedenim formama, sa jednostavnom ali efektnom paletom boja i novim kvalitetnim nameštajem, podeljen je na dve celine hodnikom, koji vodi od ulaznih vrata. U jednoj se nalazi dnevna soba (u kojoj je uređena i veoma fina trpezarija) sa ugaonom garniturom na rasklapanje na kojoj mogu spavati još dva gosta i izlaz na terasu. U drugoj se redom nalaze kupatilo (sa veš mašinom), fizički odvojena kuhinja sa svom neophodnom aparaturom i posuđem i uzana spavaća soba sa bračnim ležajem za dvoje, garderoberom i drugim televizorom. Pored pomenutih pogodnosti, ovaj apartman ima i parking mesto na otvorenom koje je uključeno u cenu i koje znatno doprinosi komforu.\nBelvil je neposredni komšiluk potrošačkog raja - pored Delta Siti tržnog centra ima i mnoštvo interesantnih sadržaja unutar samog naselja. Savski Kej sa špalirom noćnih klubova splavova je na svega desetak minuta hoda, a prijatna vožnja čamcem će dovesti goste i na beogradsko more - Adu Ciganliju koja je jednako bogata i drugim sadržajima. Sve u svemu TIFANI je dobro mesto za četiri osobe sa kolima, koji traže smeštaj u Belvilu\nklima uređajmašina za sudovebežični internetTV u spavaćoj liftmikrotalasna rernaparking Centralno grejanjeterasakada mašina za veškablovska TVPristup za invalide


Velijah – RUR Esports\nAstralis je šampion CS:GO ELEAGUE Major 2017\nDanski CS:GO tim Astralis je osvojio šampionsku titulu na ELEAGUE Major 2017, pošto je u finalu savladao poljsku postavu Virtus.Pro sa 2-1. Ovo je prva Major titula za danski tim i njihovo prvo pojavljivanje u velikom finalu jednog Majora. Prva…\nAstralis i Virtus.Pro u finalu CS:GO ELEAGUE Major\nPosle drugog dana plej-ofa na CS:GO ELEAGUE Major u Atlanti poznati su finalisti koji će se danas boriti za šampionsku titulu i 500.000 dolara. U poslednjem meču četvrtfinala brazilski SK Gaming je pobedio i eliminisao FaZe Clan sa 2-1. FaZe…\nAstralis eliminisao NaVi na CS:GO ELEAGUE Major\nZavršen je prvi dan plej-ofa u okviru CS:GO ELEAGUE Major turnira u Atlanti. Odigrana su tri četvrtfinalna meča u kojima je došlo do nekih iznenađenja. Astralis je u prvom četvrtfinalnom meču savladao Natus Vincere sa 2-1. Astralis je poveo sa…\nKatsuhiro Harada pojasnio razlog uvođenja Season Pass za Tekken 7\nPosle objave da će Tekken 7 stići na konzole i PC tek u junu, fanovi igre su se zabrinuli oko dodatnog sadržaja koji se promoviše. Takođe pominjanje Seasson Passa za ovu igru je naišlo na negodovanje od strane igrača. Nakon…\nJuče je odjeknula vest u FGC komuni da je na Killer Instinct World Cup turniru zabranjeno omalovažavanje protivnika putem teabaging. U objavi koja je kasnije usledila od strane Brendona Aleksandra koji je organizator pomenutog turnira, ovo pravilo je postojalo 2016…


Objavljena Preliminarna rang-lista za izgradnju individualnih stanova i kuća u privatnom vlasništvu u svrhu stambenog zbrinjavanja Roma u BiH\n9.8.2019. Komisija za odabir korisnika pomoći za stambeno zbrinjavanje Roma u Brčko distriktu BiH sačinila je Preliminarnu rang-listu za izgradnju individualnih stanova i kuća u privatnom vlasništvu u svrhu stambenog zbrinjavanja Roma u BiH po Javnom pozivu broj: 35-000038/19 od 6. 5. 2019. godine.\nPravo prigovora na objavljenu preliminarnu listu imaju svi učesnici po Javnom pozivu i zainteresovana lica. Pismeni prigovor se putem prvostepene komisije podnosi drugostepenoj komisiji, u roku od 15 dana od dana objavе preliminarne liste. (Preliminarna lista korisnika)


Stručnjaci procjenjuju: Zbog krize marketing "suvišan" trošak - Akta.ba\nStručnjaci procjenjuju: Zbog krize marketing "suvišan" trošak\n24.01.2011. 08:52 / Izvor: Nezavisne novine\nPrvi ljudi kompanija u BiH i dalje ulaganje u marketing i brendiranje proizvoda ne vide kao dugoročno isplativu investiciju, te u odnosu na okruženje u taj sektor se ulaže 10 puta manje, procjenjuju domaći sručnjaci za marketing.\nAlmir Kapo, predsjednik Udruženja "Kupujmo i koristimo domaće - Kvalitetno proizvedeno u BiH", istakao je da je za veći uspjeh domaćih firmi kod ljudi koji ih vode neophodno "izbiti" zaostavštine prošlosistemskih razmišljanja, prema kojem je marketing trošak, a ne ulaganje.\n"Marketing je uvijek investicija koja se sasvim sigurno isplati", kaže Kapo, dodajući da bi naše firme, koliko je to moguće, u toj sferi trebalo da kopiraju ono što rade svjetski giganti.\nOn je rekao da u BiH između dvadeset i trideset najvećih kompanija zaista ima budžet za kampanje i ulaže u njih, dok ostale firme opterećene svakodnevnim pritiscima nemaju mnogo novca za ta ulaganja.\nPerica Vuković, direktor projekata banjalučke marketinške agencije "Aquarius Ogilvy", rekao je da BiH kompanije najvećim dijelom malo ulažu u marketing zbog manjka novca, ali i ukoliko ga imaju, zbog nepoznavanja marketinških aktivnosti, veoma često ga pogrešno usmjere.\n"Ipak, iako BiH ima svega nekoliko zaista velikih i snažnih kompanija, koje svake godine prave velika marketinška ulaganja, smatram da ekonomija BiH ne stoji toliko loše koliko u suštini malo ulaže u marketing", rekao je Vuković.\nDa se marketingom ipak može postići prodor na tržište BiH smatra Rade Vidaković, načelnik marketinškog odjeljenja "Optima grupe", ocjenjujući da je problem velikog broja firmi iz BiH u tome što se funkcija marketinga doživljava sporedno.\n"`Optima grupa` je za veoma kratak period, od godinu dana, uspješno predstavila svoj novi brend `Nestro`, koji je u tom periodu na cijelom tržištu BiH postao apsolutno prepoznatljiv", rekao je Vidaković.\n#Udruženje Kupujmo i koristimo domaće Kvalitetno proizvedeno u BiH\nNa današnjem trgovanju na BLSE ostvaren je promet od 416.846,06 KM\nNa današnjem trgovanju na BLSE ostvaren je promet od 1.949.738,07 KM


Pauljević i dalje nespreman - Sportske.net\nPauljević i dalje nespreman\nVladimir Vermezović i dalje ne može da računa na letošnje pojačanje iz Kule Branka Pauljevića, koji se još uvek nije oporavio od povrede.\nPodsetimo, Branko Pauljević se povredio 10. jula, tokom poslednje pripremne utakmice crno-belih u Sloveniji, protiv moskovske Lokomotive.\nIzgledalo je tada da je u pitanju i teža povreda, ali je snimak pokazao da nema preloma.\nIpak, skočni zglob i dalje muči brzonogog fudbalera, pa on neće biti u konkurenciji za prcvi meč protiv AEL-a u trećem kolu kvalifikacija za ligu šampiona. Procene lekara su da bi oporavak mogao da traje najviše pet nedelja od povrede.


Govedarica ljutito poručio policajcima: "Uhapsite ubice Davidove, a ne njegove roditelje"\nGovedarica ljutito poručio policajcima: “Uhapsite ubice Davidove, a ne njegove roditelje”\nHapšenje roditelja Davida Dragičevića i nasilje koje danas policija provodi nad grupom Pravda za Davida predstavlja čin institucionalnog progona osoba koje traže samo istinu i pravdu – rekao je predsjednik SDS Vukota Govedarica, prenosi “Fokus“.\n“Zar je ugrožavanje bezbjednosti tražiti istinu o ubistvu Davida Dragičevića? Gdje, kada i čiju bezbjednost je ugrozio Davor Dragičević? Uhapsite Davidove ubice i njihove saučesnike, a ne roditelje koji traže istinu za svoje ubijeno dijete”, poručio je Govedarica.\nPredsjednik SDS-a je poručio da Srpska demokratska stranka traži od MUP-a RS i od nadležnog Tužilaštva, da umjesto represije i progona porodice Dragičević, što hitnije riješe ubistvo Davida Dragičevića, “kako bi se stvorile pretpostavke da se utvrdi istina i pravda koju svi čekamo već devet mjeseci”.\nGovedarica poručio: “Političari, ako hoćete da hapsite i batinate, sami izađite na ulice”\nGovedarica: “Donijeti zakon i ispitati porijeklo imovine i ljudi iz pravosuđa”\nDodikovi mediji na aparatima: “Govedarica na raportu kod Amerikanaca, dobiće instrukcije za NATO”\nŠta spremaju Vučić i Putin – “Rusija bi...